# Disquetera

El kioslave «floppy» us permetrà accedir amb facilitat a les disqueteres instal·lades al vostre sistema.

La lletra de la unitat es converteix en el primer subdirectori de l'&URL; del disquet. Si per exemple existeix un fitxer `logo.png` al vostre disquet en la unitat A, aleshores l'&URL; serà ``floppy:``/a/logo.png``

Si desitgeu accedir a la unitat B, ho fareu amb ``floppy:/b``. `floppy:/` és una drecera ràpida per a `floppy:/a`.

Tingueu en compte que `floppy:/logo.png` significaria que disposeu d'una disquetera anomenada `logo.png`.

Per emprar-la necessitareu tenir instal·lat el paquet «mtools» i que el kioslave «floppy» permeti tot el que permeten les diverses ordres de «mtools». No necessiteu muntar les vostres disqueteres, simplement introduïu `floppy:/` en qualsevol aplicació &kde; i podreu llegir i escriure a la vostra disquetera.

Això també funciona amb unitats USB, ZIP i JAZ. Per exemple, podeu emprar `floppy:/u` per a l'USB i `floppy:/z` per a la unitat ZIP. Per a fer que funcioni potser haureu de menester algun ajustament al vostre fitxer `/etc/mtools`. Consulteu la pàgina man per a documentar-vos.

El kioslave proporciona accés de lectura i escriptura a la disquetera però no simultàniament. Encara que pugueu llegir i escriure al disquet, la lectura i escriptura succeeixen una després de l'altra i no alhora.

Autor: Alexander Neundorf neundorf@kde.org