# El manual de &kmyapplication;

## Introducció

&kmyapplication; és el frontal principal per a la solució de codi obert Simon per al reconeixement de la veu. Es tracta d'un client de Simond i proporciona una interfície gràfica d'usuari per a gestionar el model de pronunciació i les ordres. D'altra banda, Simon pot executar tot tipus d'ordres basades en l'entrada que rep des del servidor: Simond.

En contrast amb les actuals ofertes comercials, Simon ofereix un enfocament únic de «fes-ho tu mateix» per al reconeixement de la veu. En lloc de models de pronunciació pre-definits, o pre-entrenats, Simon no ve amb cap. En el seu lloc, proporciona una interfície d'usuari final fàcil d'utilitzar per crear models d'idioma i acústics partint de zero.

De manera addicional l'usuari final pot descarregar amb facilitat casos d'ús creats per altres usuaris i compartir els seus.

La versió actual es pot utilitzar per crear solucions d'«ordre i control», especialment adequades per a les persones amb discapacitat. No obstant, degut a la quantitat d'entrenament necessari, el dictat continu, no és raonable ni compatible amb les versions actuals de Simon.

A causa de la seva arquitectura, la mateixa versió de Simon es pot utilitzar amb tots els idiomes i dialectes. Fins i tot, si cal, es poden fusionar idiomes dins d'un model.

## Resum

### Arquitectura

L'arquitectura de reconeixement principal de Simon es compon de tres aplicacions.

- &kmyapplication;

  Aquesta és la interfície gràfica principal.

  Actua com un client per al servidor Simond.

- Simond

  El servidor de reconeixement.

- KSimond

  Un frontal gràfic per a Simond.

Aquests tres components formen una veritable solució client / servidor per al reconeixement. Això significa que hi ha un servidor (Simond) per a un o més clients (&kmyapplication;; aquesta aplicació). KSimond és només un frontal per a Simond, el qual significa que no afegeix funcionalitats al sistema, sinó que proporciona una forma d'interactuar gràficament amb Simond.

A més de Simon, Simond i KSimond, altres aplicacions més especialitzades també formen part d'aquesta distribució de Simon.

- Sam

  Proporciona un control més profund del vostre model de pronunciació i permet provar el model acústic.

- SSC / SSCd

  Aquestes dues aplicacions es poden utilitzar per col·leccionar una gran quantitat de mostres de pronunciació des de persones diferents amb més facilitat.

- Afaras

  Aquesta senzilla utilitat permet als usuaris comprovar ràpidament grans corpus de dades de pronunciació per a les mostres errònies.

Per a més detalls consulteu els manuals individuals d'aquestes aplicacions.

Arquitectura

&kmyapplication; és utilitzat per crear i mantenir una representació de la vostra pronunciació i idioma. Aquesta representació s'enviarà al servidor Simond el qual la compilarà en un model de pronunciació utilitzable.

&kmyapplication; enregistrarà el so del micròfon i el transmetrà al servidor, el qual executarà el reconeixement sobre el flux d'entrada rebut. Simond enviarà el resultat del reconeixement de tornada al client (&kmyapplication;).

A continuació &kmyapplication; utilitzarà aquest resultat del reconeixement per executar ordres com obrir programes, seguir enllaços, &etc;

Simond identifica les seves connexions amb una combinació d'usuari / contrasenya la qual és completament independent del sistema operatiu subjacent i els seus usuaris. Per omissió, hi ha configurat un usuari estàndard a Simon i Simond, de manera que el cas típic d'ús d'un servidor Simond per a un client Simon funcionarà fora de la caixa.

Cada client de Simon inicia una sessió al servidor amb una combinació d'usuari / contrasenya que l'identifica com un usuari únic i per tant un model de pronunciació únic. Cada usuari manté el seu propi model de pronunciació, però el podreu utilitzar des de diferents ordinadors (diferents instàncies de Simon físiques) simplement accedint al mateix servidor de Simond. Una instància de Simond també pot servir a múltiples usuaris.

Per obrir el servidor a Internet o utilitzar múltiples usuaris en un servidor haureu de configurar Simond. Per a més detalls consulteu el manual de Simond.

### Els recursos necessaris per a una configuració funcional de &kmyapplication;

Per obtenir informació de fons sobre els models de pronunciació, referiu-vos a la secció Reconeixement de la veu: Rerefons.

Per aconseguir que Simon reconegui la veu i reaccioni a aquesta, necessitareu ajustar un model de pronunciació.

Els models de pronunciació es descriuen com els sons de la veu, quines paraules existeixen, com sonen i quines combinacions de paraules existeixen (frases o estructures).

Un model de pronunciació consisteix bàsicament de dues parts:

- Model d'idioma: Descriu totes les paraules existents i quines frases són gramaticalment correctes.

- Model acústic: Descriu com sonen les paraules.

Necessitareu aquests dos components per aconseguir que Simon reconegui la vostra veu.

Al Simon, el model d'idioma es crea a partir dels vostres escenaris actius i el model acústic es pot construir únicament a través dels vostres enregistraments de veu (entrenament) o amb l'ajuda d'un model base.

#### Els escenaris

Un escenari constitueix un cas d'ús complet de Simon. Per a controlar Firefox, per exemple, l'usuari només instal·larà l'escenari per a Firefox.

En altres paraules, els escenaris li diuen a Simon quines paraules i frases escoltar i què fer quan les reconeix.

Ja que els escenaris no contenen informació sobre com sonen realment aquestes paraules i frases, poden ser compartides i intercanviades sense problemes entre diferents usuaris de Simon. Per donar cabuda a aquesta comunitat basada en un repositori «pool», s'ha creat una categoria per als escenaris de Simon a kde-files.org, els quals només són simples fitxers de text (en format XML), i es poden intercanviar amb facilitat.

En la majoria dels casos els escenaris estan dissenyats per funcionar millor amb un determinat model base per evitar problemes amb el joc de fonemes.

Per obtenir informació sobre com utilitzar els escenaris a Simon, si us plau, referiu-vos a la secció escenari en el capítol usar Simon.

#### Model acústic

Com s'ha esmentat anteriorment, necessitareu un model acústic per activar Simon.

Podeu crear el vostre propi compte o utilitzar i fins i tot adaptar un model base. Els models base ja generats, sovint són independents del parlador, models acústics que es poden utilitzar amb Simon.

La següent taula mostra el que es requereix, depenent de la vostra configuració de Simon:

#### Maneres per a un model acústic

| Es requereix entrenament | Es requereix un model base | Es requereix un dorsal per a la creació del model
Model base estàtic | No | Sí | No
Model base adaptat | Sí | Sí | Sí
Model generat per l'usuari | Sí | No | Sí

##### Dorsals

Simon utilitza un programari extern per a construir models acústics i per a reconèixer la pronunciació.

En general, aquests dorsals es pot dividir en dos components distints: el «compilador del model» o el dorsal per a la «generació del model» que s'utilitza per crear o adaptar models acústics i el «reconeixedor» que s'utilitza per a reconèixer la veu amb l'ajuda d'aquests models.

No tots els modes d'operació de Simon requeriren un dorsal compilador del model. Si us plau, consulteu la secció següent quant als detalls sobre quan sigui aquest el cas.

Hi ha implementats dos dorsals diferents:

- Julius / HTK

  Els models es crearan amb el HTK. Julius s'utilitzarà com a reconeixedor.

  Per utilitzar aquest dorsal, assegureu-vos que teniu una versió actualitzada d'aquestes dues eines instal·lades.

- CMU SPHINX

  Aquest dorsal, sovint anomenat «dorsal SPHINX», utilitza el reconeixedor PocketSphinx i el dorsal per a la generació de models SphinxTrain. Si us plau, per a més detalls consulteu el lloc web de CMU SPHINX.

  El dorsal CMU SPHINX requereix que Simon es construeixi amb el suport opcional per a SPHINX. Si no heu compilat des de les fonts de Simon, podeu referiu-vos a la vostra distribució per a més informació.

Si utilitzeu models base, Simon seleccionarà automàticament el dorsal apropiat. No obstant, si voleu construir els vostres propis models des de zero (model generat per l'usuari, veure a continuació) i que tinguin una certa preferència, referiu-vos a la configuració de Simond per més informació.

Els models base creats per un dorsal no seran compatibles amb qualsevol altre dorsal. Si us plau, consulteu la matriu de compatibilitat per obtenir més informació.

##### Tipus de models base

Hi ha tres tipus de models base:

- Model base estàtic

- Model base adaptat

- Model generat per l'usuari

Per obtenir informació sobre com utilitzar els models base a Simon, si us plau, referiu-vos a la secció Models base en el capítol Usar Simon.

###### Model base estàtic

Els models base estàtics simplement utilitzen un model acústic pre-compilat sense modificar-lo.

Les dades de l'entrenament col·leccionades a través de Simon no s'utilitzaran per millorar la precisió del reconeixement.

Aquest tipus de model no requereix tenir instal·lat el dorsal per a la creació del model.

###### Model base adaptat

Mitjançant l'adaptació d'un model acústic pre-compilat podreu millorar la precisió, adaptant-la a la vostra veu.

Les dades de l'entrenament col·leccionades seran compilades en una matriu d'adaptació que després s'aplicarà al model base seleccionat.

Aquest tipus de model no requereix tenir instal·lat el dorsal per a la creació del model.

###### Model generat per l'usuari

Quan s'utilitzen els models generats per l'usuari, l'usuari és responsable d'entrenar el seu propi model. No s'utilitzarà un model base.

Les dades de l'entrenament s'utilitzaran per compilar el vostre propi model acústic permetent-vos crear un sistema que reflecteixi directament la vostra veu.

Aquest tipus de model no requereix tenir instal·lat el dorsal per a la creació del model.

##### Requeriments

Per construir, adaptar o utilitzar models acústics de diferents tipus, necessitareu tenir instal·lat un cert tipus de programari.

##### Requeriments del model base

| CMU SPHINX | Julius / HTK
Model base estàtic | PocketSphinx | Julius
Model base adaptat | SphinxTrain, PocketSphinx | HTK, Julius
Model generat per l'usuari | SphinxTrain, PocketSphinx | HTK, Julius

Les quatre eines, HTK, Julius, PocketSphinx i SphinxTrain, es poden instal·lar juntes de manera segura.

La implementació de SPHINX al Simon haurà d'estar activada en temps de compilació i podria no estar disponible a la vostra plataforma. Si us plau, referiu-vos a la vostra distribució.

L'instal·lador per a Windows de Simon inclou Julius, PocketSphinx i SphinxTrain però no el HTK. Si us plau, consulteu la secció d'instal·lació per obtenir informació sobre com instal·lar-lo si teniu la necessitat de fer-ho.

##### On aconseguir els models base

Els models base de Simon s'empaqueten com a fitxers `.sbm`. Si succeeix que teniu fitxers de model RAW per al vostre dorsal, els podreu empaquetar en un contenidor SBM compatible dins de Simon. Per obtenir més detalls consulteu la configuració del model de pronunciació.

No tots els models SBM podrien funcionar. Per obtenir més detalls consulteu la secció dorsals del model.

Per mantenir actualitzada aquesta llista de models base disponibles, consulteu-la al nostre wiki en línia.

##### Qüestions sobre el joc de fonemes

Per tal que els models base funcionin, tant els vostres escenaris com el vostre model base necessitaran utilitzar el mateix joc de fonemes.

A la pràctica, sovint això només significa que necessiteu que coincideixin amb escenaris per al vostre model base. El nom dels models de base de &kmyapplication; és probable que comencin amb una etiqueta com «[EN/VF/JHTK]». Intenteu descarregar escenaris que comencin amb la mateixa etiqueta.

No podeu fer servir escenaris dissenyats per a un joc de fonemes diferents (model base diferent). Si Simon reconeix aquest error, intentarà eliminar les paraules afectades per deixar-les fora del model de pronunciació creat. Aquestes paraules es marquen amb un fons vermell al vocabulari de l'escenari. Per tornar-les a activar, transcriviu-les amb el joc de fonemes adequat o utilitzeu un model generat per l'usuari.

###### Consell

Si dissenyeu un escenari nou serà una bona idea utilitzar el diccionari que es va utilitzar per crear el model base com a diccionari ombra. D'aquesta manera Simon suggerirà els fonemes correctes quan afegeixi automàticament les paraules.

## Usar &kmyapplication;: Usuari típic

Les següents seccions descriuen com utilitzar Simon.

### Primera execució de l'assistent

Durant el primer inici de Simon, aquest assistent us guiarà a través de la configuració inicial de &kmyapplication;.

Primera execució: Benvinguda

La configuració consisteix de cinc senzills passos que es detallen a continuació. Si voleu podeu saltar-vos cada pas i fins i tot l'assistent sencer -en aquest cas, el sistema es configurarà amb els valors predeterminats-.

No obstant, tingueu en compte que sense cap tipus de configuració, no hi haurà cap reconeixement.

#### Els escenaris

En aquest pas podeu afegir o descarregar escenaris.

Primera execució: Escenaris

Per a descarregar escenaris des del repositori en línia, seleccioneu Obre Descarrega per accedir al diàleg de descàrrega que es mostra a continuació.

Primera execució: Obtén escenaris

Especialment per als nous usuaris es recomana provar primer alguns escenaris per veure com funciona el sistema abans de submergir-vos en la configuració exactament per al vostre cas d'ús.

Després de completar l'assistent, podreu canviar la configuració de l'escenari utilitzant el diàleg de gestió de l'escenari.

Si esteu planejant utilitzar un model base, assegureu-vos de descarregar escenaris corresponents.

#### Els models base

En aquest pas podreu configurar Simon per utilitzar els models base.

Primera execució: Models base

Una vegada més, podeu descarregar els models de base des d'un repositori en línia a través de Obre un model Descarrega.

Primera execució: Descarregar un model base

Per utilitzar un model generat per l'usuari, seleccioneu No utilitzar un model base.

Després de completar o avortar l'assistent de primera execució podreu canviar les opcions de configuració definides aquí a la configuració de Simon.

#### Servidor

Internament, Simon és una aplicació de servidor / client. Si voleu prendre l'avantatge d'una instal·lació basada en la xarxa, podeu proporcionar l'adreça del servidor.

Primera execució: Servidor

La configuració per omissió és suficient per a una instal·lació normal i assumirem que utilitzareu un servidor local de Simond que serà iniciat automàticament i aturat amb Simon.

Després de completar o avortar l'assistent de primera execució podreu canviar les opcions de configuració definides aquí a la configuració del servidor.

#### Configurar el so

Per a que Simon reconegui el so d'un o diversos micròfons, haureu de dir-li a Simon quins dispositius voleu utilitzar per al reconeixement i entrenament.

Primera execució: Configuració del so

Simon pot utilitzar un o més dispositius d'entrada i de sortida per a tasques diferents. Podeu trobar més informació sobre les capacitats de múltiples dispositius de Simon a la secció per a la configuració del so a Simon.

Si no teniu com a mínim un dispositiu d'entrada de treball per al reconeixement, no sereu capaç d'activar Simon.

Després de completar o avortar l'assistent de primera execució podreu canviar les opcions de configuració definides aquí a la configuració del so.

#### Calibratge del volum

Per a que Simon funcioni correctament, cal configurar el volum del micròfon a un nivell sensat.

Primera execució: Calibratge del volum

Per a més detalls sobre això, veure la secció general sobre calibratge del volum.

### La finestra principal de Simon

Una captura de pantalla de &kmyapplication; Captura de pantalla

La finestra principal de Simon està dividida en quatre seccions lògiques. A la part superior esquerra, podeu veure la secció escenari, a la seva dreta trobareu la secció entrenament, a la part inferior esquerra hi ha el model acústic i, finalment, a la seva dreta, la secció reconeixement.

La finestra principal de Simon es podrà ocultar en qualsevol moment fent clic sobre el logo de Simon a la safata del sistema (usualment al costat del rellotge del sistema a la barra de tasques), el qual minimitzarà Simon a la safata. Torneu-hi a fer clic per mostrar de nou la finestra principal.

#### Finestra principal: Escenaris

Una llista dels escenaris que mostra els escenaris carregats. Podreu gestionar aquesta selecció fent clic a Gestiona els escenaris per obrir el diàleg per a gestionar l'escenari.

Per a modificar un escenari, seleccioneu-lo de la llista i obriu-lo prement Obre <nom>.

#### Finestra principal: Entrenament

Aquesta secció mostra tots els textos d'entrenament per a tots els escenaris actius.

Seleccionant un text d'entrenament es ressaltarà l'escenari pare a la secció d'escenaris.

Podeu començar a entrenar el reconeixement seleccionant un text i fent clic a Inicia l'entrenament. Tingueu en compte que, depenent del tipus de model seleccionat, l'entrenament pot o no millorar la precisió del reconeixement. La secció de model acústic (veure a continuació) al menú principal de &kmyapplication; us indicarà si l'entrenament tindrà un efecte per a la vostra configuració específica. Per obtenir més informació, consulteu la secció sobre model base per a informació del dorsal sobre aquest tema.

El corpus d'entrenament recopilat es pot gestionar seleccionant Gestiona les dades d'entrenament, el qual obrirà el diàleg per a la gestió de mostres.

Per ajudar a construir un corpus de síntesi general, si us plau, considereu contribuir-hi amb el vostre corpus d'entrenament al projecte Voxforge seleccionant Fitxer Col·labora amb les mostres, el qual obrirà l'assistent per a publicar les mostres.

#### Finestra principal: Model acústic

Aquí, &kmyapplication; mostra informació sobre el model actualment utilitzat; model base i model actiu.

Seleccioneu Configura el model acústic per a configurar el model base.

#### Finestra principal: Reconeixement

En aquesta secció es mostra informació sobre l'estat del reconeixement.

Si &kmyapplication; es connecta al servidor, podreu activar i desactivar el reconeixement alternant l'estat del botó Activa. Si aquest element de control no està disponible, assegureu-vos que esteu connectat seleccionant Fitxer Connecta des del menú de &kmyapplication;.

Un estri encastat per al calibratge del volum supervisa els dispositius de reconeixement configurats. La configuració del so es pot modificar seleccionant Configura l'àudio, el qual obrirà la configuració del so.

### Els escenaris

En aquesta secció es descriu com importar i eliminar escenaris per a la vostra configuració de Simon. Per obtenir informació general sobre els escenaris, consulteu el capítol dorsal. Si voleu crear, editar o exportar els escenaris, consulteu la secció d'ús avançat.

Per a modificar la configuració de l'escenari, obriu primer el diàleg per a la gestió d'escenaris prement Gestiona els escenaris a la finestra principal de Simon.

Gestionant els escenaris

Per activar o desactivar un escenari podeu utilitzar els botons de fletxa entre les dues llistes o simplement fer doble clic a l'opció que desitgeu per carregar / descarregar.

Més informació sobre escenaris individuals es pot trobar en els consells d'eina dels elements de la llista.

#### Importar un escenari

Els escenaris es poden importar des d'un fitxer local en el format de fitxer d'escenari XML de Simon, però també es poden descarregar i importar directament des d'Internet.

Quan descarregueu els escenaris, rebreu la llista dels escenaris des de la subsecció «Simon Scenarios» en el lloc KDE-files.org d'OpenDesktop.

Descarregar escenaris

Si creeu un escenari que podria ser útil per a altres usuaris de Simon, si us plau, considereu publicar-lo a aquest repositori en línia i ajudar als altres usuaris de Simon.

#### Eliminar un escenari

Per eliminar un escenari, seleccioneu l'escenari i feu clic al botó Elimina.

A causa que els escenaris se sincronitzen amb el servidor de reconeixement, podeu restaurar els escenaris eliminats a través de la còpia de seguretat per a la sincronització del model.

### Enregistraments

Si utilitzeu un model generat per l'usuari o adaptat, Simon construeix el seu model acústic basat en mostres transcrites de la veu de l'usuari. A causa d'això, les mostres enregistrades són de vital importància per al rendiment del reconeixement.

#### Volum

És important que comproveu el volum del micròfon abans d'enregistrar les mostres.

##### El calibratge de Simon

La versió actual de &kmyapplication; inclou una manera senzilla per assegurar-vos que el volum és correcte.

Calibratge del volum de Simon

Per omissió, el calibratge del volum es mostra abans d'iniciar qualsevol enregistrament a &kmyapplication;.

Per calibrar, simplement llegiu el text que es mostra.

El calibratge supervisa el volum actual i us indica si pujar o baixar el volum, però s'ha de fer manualment en el mesclador d'àudio del sistema.

Durant el calibratge, intenteu parlar amb normalitat. No crideu, però no parleu massa baix. Tingueu en compte que en general haureu d'utilitzar un ajust de volum igual per a tot el vostre entrenament i per al reconeixement. Podeu parlar una mica més fort (inconscientment) quan esteu enutjat o en un altre moment del dia, de manera que mireu d'aixecar la veu una mica per anticipar-vos. És molt millor tenir les mostres una mica més baixes que començar a distorsionar.

En la configuració de &kmyapplication;, es poden canviar tant el text que es mostra com els nivells que es consideren correctes. Si deixeu el text buit, es mostrarà el text per omissió. En les opcions també podeu desactivar completament el calibratge. Veure la secció entrenament per a més detalls.

##### El calibratge amb Audacity

Alternativament, podeu utilitzar eines d'edició d'àudio com la lliure Audacity per a supervisar el volum de l'enregistrament.

Massa baix: Volum: Massa baix

Massa alt: Volum: Massa alt

Volum perfecte: Volum perfecte

#### Silenci

Per ajudar a Simon amb la segmentació automàtica, és recomanable deixar al voltant d'un o dos segons de silenci a l'enregistrament abans i després de llegir el text que s'us demani.

Les versions actuals de Simon inclouen un avís gràfic en el moment de parlar durant l'enregistrament. El missatge indicarà a l'usuari que esperi aproximadament la meitat d'un segon: Espereu un moment

... abans de dir-li a l'usuari que parli: Parleu

Aquest mètode de reacció visual resulta especialment útil quan s'enregistra amb persones que no poden llegir el text d'indicació per si mateixos i per tant necessiten que algú els digui el que han de dir. El senyal visual de colors els indica quan començar a repetir el que el facilitador diu, sense la necessitat de gestos poc llegibles.

#### Contingut

Generalment recomanem enregistrar més o menys les mateixes frases que Simon haurà de reconèixer més tard.

(Òbviament que no s'aplica a les adquisicions de mostres massives, on altres propietats com el balanç fonètic són més importants).

Cal tenir cura per evitar enregistraments com Un Un Un per accelerar ràpidament fins a la propietat taxa de reconeixement. Aquests enregistraments sovint disminueixen el rendiment del reconeixement, donat que la pronunciació és molt diferent de dir la paraula en forma aïllada.

#### Micròfon

Per a que Simon funcioni bé, es recomana un micròfon d'alta qualitat.

No obstant, fins i tot els auriculars relativament barats (uns 30 euros) aconsegueixen molt bons resultats -magnituds millors que els micròfons interns-.

Per a la màxima compatibilitat recomanem auriculars USB, ja que en general donen suport a la freqüència de mostreig necessària de 16 kHz, estan molt ben suportats a Microsoft Windows, així com a GNU/Linux, i en general no requereixen controladors propietaris per operar.

#### Garantia de qualitat de la mostra

Simon comprova cadascun dels enregistraments contra certs criteris per garantir que les mostres no són enregistrades erròniament o amb una mala qualitat.

Si Simon detecta una mostra problemàtica, avisarà a l'usuari per tornar a enregistrar-la.

Actualment, Simon comprova els següents criteris:

- Volum màxim de la mostra

  Si el volum és massa alt i el micròfon comença un clip (clips a la viquipèdia), Simon mostrarà un missatge d'avís advertint a l'usuari que abaixi el volum del micròfon.

- Relació senyal-soroll (SNR)

  Simon determinarà automàticament la relació de senyal a soroll de cada enregistrament. Si la relació està per sota d'un llindar configurable, es mostrarà un missatge d'avís.

  El valor per omissió de 2.300 % vol dir que Simon acceptarà una mostra com a enregistrada correctament si el volum màxim és 23 vegades més fort que el soroll de la línia base (mitjana mínima de 50 ms).

  Sovint això pot ser el resultat d'un micròfon de molt baixa qualitat, alts nivells de soroll ambiental o d'un guany baix del micròfon juntament amb una opció amplificació del micròfon al mesclador del sistema.

Missatge d'avís de SNR provocat per una mostra buida. Aquest diàleg informatiu es mostra en fer clic al botó Més informació a l'estri d'enregistrament. Mostra buida que activa l'avís de SNR

### Col·laborar amb les mostres

Els models base que es poden utilitzar amb Simon per augmentar o substituir l'entrenament es construeixen a partir de mostres de veu d'altra gent. Per tal de crear models base d'alta qualitat, es requereix una gran quantitat de mostres d'entrenament.

Si heu entrenat la vostra instal·lació local de Simon, haureu reunit valuoses mostres de veu que poden millorar la qualitat del model general.

Mitjançant el diàleg «Col·labora amb les mostres» de &kmyapplication; podreu publicar aquests enregistraments pel benefici del projecte Voxforge i per crear models base de codi obert d'alta qualitat.

Col·laborar amb les mostres: Connectar

Després de connectar amb el servidor, &kmyapplication; demanarà una certa meta-informació bàsica. Aquesta informació, òbviament, no contindrà informació personal. En el seu lloc, s'utilitzarà per agrupar les mostres per grups de parladors similars per tal de construir models acústics més precisos.

Col·laborar amb les mostres: Proporcionar informació

La durada del procés de publicació en si dependrà de la vostra connexió a internet. En termes generals, això només transmet dades relativament petites, atès que les mostres d'àudio recollides per &kmyapplication; generalment són molt petites: al voltant de 0,1 MB per mostra.

Col·laborar amb les mostres: Publicar

### Gestionar les dades d'entrenament

Per a veure i modificar el vostre corpus d'entrenament personal, podeu accedir al diàleg per a la gestió de les dades d'entrenament seleccionant Gestiona les dades d'entrenament a la finestra principal de &kmyapplication; o la secció d'entrenament de qualsevol escenari obert.

Gestionar les mostres d'entrenament

#### Modificar les mostres

Per escoltar o tornar a gravar una mostra, seleccioneu-la de la llista i seleccioneu Obre una mostra.

Modificar una mostra d'entrenament

En aquest diàleg també podreu modificar el grup de mostres una vegada enregistrat.

Si elimineu la mostra oberta i no la torneu a enregistrar, &kmyapplication; oferirà eliminar-la del corpus.

Eliminar una mostra d'entrenament

#### Netejar les dades d'entrenament

Després d'un diàleg de confirmació, això eliminarà totes les dades d'entrenament personals de l'usuari.

#### Importar les mostres d'entrenament

Utilitzant el camp per importar dades d'entrenament podreu importar les mostres d'entrenament que es van reunir en versions anteriors de Simon o entrenades de forma manual.

Aquesta característica és molt específica. Empreu-la amb cura i assegureu-vos que sabeu exactament el que esteu fent abans de continuar.

Podeu proporcionar un fitxer d'indicacions per separat o permetre que Simon extregui les indicacions dels noms de fitxer.

Quan s'utilitzen transcripcions basades en indicacions del vostre fitxer d'indicacions (UTF-8) haurà de contenir les línies del següent contingut: [nom_de_fitxer] [contingut]. Els noms de fitxer no tenen extensions de fitxer i el contingut ha de ser en majúscula. Per exemple: `demo_2007_03_20 DEMO` per importar el fitxer `demo_2007_03_20.wav` que conté la paraula parlada Demo.

Degut a que els fitxers d'indicacions no contenen una extensió de fitxer, Simon intentarà WAV, MP3, OGG i FLAC (en aquest ordre). Si en coincideix un, no es provarà cap altra extensió i només s'importarà el primer fitxer (en contrast amb el fitxer basat en transcripcions on s'importaran tots els fitxers).

Quan s'utilitza un fitxer basat en transcripcions, un fitxer anomenat això_és_una_prova.wav haurà de contenir Això és una prova i res més. Els números i caràcters especials (., -...) en el nom de fitxer seran ignorats i descartats.

Els fitxers enregistrats per Simon 0.2 seguiran aquest esquema de noms, de manera que els podreu importar amb seguretat utilitzant el mètode d'extracció pel nom del fitxer. Els fitxers generats per versions anteriors de Simon no han de ser importats utilitzant aquesta característica, però per això podeu utilitzar una importació basada en les indicacions.

Els fitxers importats i la seva transcripció s'afegiran al corpus d'entrenament.

Per a importar una carpeta que conté les mostres d'entrenament simplement seleccioneu la carpeta a importar, i depenent del tipus d'importació, també el fitxer d'indicacions. Assistent per importar dades de l'entrenament

La carpeta serà escanejada de forma recursiva. Això significa que se cercarà a la carpeta en qüestió i a totes les seves subcarpetes per a fitxers .wav, .flac, .mp3 i .ogg. Tots els fitxers trobats seran importats.

En importar els fitxers de so, s'aplicaran tots els filtres de post-processament configurats.

Si importeu quelcom més que fitxers WAV sereu el responsable de la seva descodificació durant el procés d'importació (per exemple, a través de filtres de pot-processament) o la creació del model fallarà.

### Configuració

Simon es va ser dissenyar pensant amb una alta configurabilitat. A causa d'això, hi ha molts paràmetres que es poden ajustar a les vostres necessitats específiques.

Podeu accedir diàleg de configuració de Simon a través del menú principal de l'aplicació: Arranjament Configura Simon....

#### Configuració general

La pàgina de configuració general, llista algunes configuracions bàsiques.

Si voleu mostrar una altra vegada l'assistent de primera execució, deseleccioneu l'opció Desactiva l'assistent de configuració.

Configuració general

Tingueu en compte que l'opció d'iniciar Simon en iniciar la sessió funcionarà en Microsoft Windows i quan s'utilitza el Plasma del KDE en Linux. El suport per a altres entorns d'escriptori com Gnome, XFCE, &etc; es pot requerir col·locant manualment Simon en l'inici automàtic de la sessió (si us plau, referiu-vos als manuals respectius del vostre entorn d'escriptori).

Quan l'opció d'iniciar Simon minimitzat està seleccionada, Simon es minimitzarà a la safata del sistema immediatament després d'iniciar.

La desactivació de l'opció d'avisar quan hi ha problemes amb les mostres desactiva la garantia de qualitat de les mostres.

#### Enregistraments

Simon utilitza un processament intern del so força sofisticat per a permetre complexos ajustaments de múltiples dispositius.

##### Configurar els dispositius

La configuració del dispositiu de so us permet escollir quin dispositiu(s) de so utilitzar, configurar-lo i definir paràmetres d'enregistrament addicionals.

Utilitzeu el botó Refresca la llista de dispositius si teniu connectats dispositius de so addicionals des que vàreu iniciar Simon.

Configuració del dispositiu de so: General

La majoria de les vegades voldreu utilitzar un canal i 16 kHz (que és l'opció per omissió), ja que el reconeixement només funciona amb mono i funciona millor a 16 kHz (8 kHz i 22 kHz són les altres opcions viables). Algunes targetes de so de baix cost no són compatibles amb aquest mode particular, en aquest cas es podreu activar el remostreig automàtic a la configuració avançada del dispositiu.

Canvieu només el canal i la freqüència de mostreig, si realment sabeu el que esteu fent. En cas contrari, el reconeixement probablement no funcionarà.

Configuració del dispositiu de so: Opcions avançades

Podeu utilitzar Simon amb més d'un dispositiu de so alhora. Utilitzeu Afegeix un dispositiu per afegir un nou dispositiu a la configuració i Elimina dispositiu per eliminar-lo de la vostra configuració. El primer dispositiu a la configuració de so no es pot eliminar.

Per a cada dispositiu podreu determinar quin voleu que s'utilitzi: Entrenament o reconeixement (l'últim només s'aplica als dispositius d'entrada).

Si utilitzeu més d'un dispositiu per a l'entrenament, creeu múltiples fitxers de so per a cada enunciat. Quan s'utilitzen múltiples dispositius per al reconeixement, cadascun alimentarà un flux d'entrada de so independent per al servidor, resultant en els resultats del reconeixement per a cada flux.

Si utilitzeu múltiples dispositius de sortida la reproducció de les mostres d'entrenament es podrà reproduir en tots els dispositius d'àudio configurats.

Quan s'utilitzen múltiples taxes de mostra per als dispositius d'entrada, la sortida només es podrà reproduir en els dispositius de sortida corresponents. Si, per exemple, teniu un dispositiu d'entrada configurat per utilitzar 16 kHz i l'altre per utilitzar 48 kHz, la reproducció de mostres generades pel primer, només es podran reproduir en sortides de 16 kHz, l'altra únicament en dispositius de 48 kHz.

En la configuració avançada del dispositiu, també podeu definir l'etiqueta de grup de mostres de les mostres d'entrenament produïdes i establir l'activació de les condicions del context.

Si establiu aquest dispositiu per utilitzar-lo per al reconeixement i (qualsevol de) els seus requeriments d'activació no es compleixen, el dispositiu no enregistrarà. Això es pot utilitzar per augmentar o fins i tot substituir la detecció d'activitat de veu tradicional amb informació de context.

Per exemple, afegir una condició per a la detecció de rostres als requisits d'activació dels dispositius d'enregistrament per a només permetre el reconeixement quan esteu mirant a la càmera web.

##### Detectar l'activitat de la veu

El reconeixement es realitza al servidor Simond. Veure la secció arquitectura per a més detalls.

El flux de so no és continu sinó que és segmentat per al client Simon. Això es fa per quelcom anomenat detecció d'activitat de la veu.

Detecció d'activitat de la veu

Aquí podreu configurar aquesta segmentació a través dels següents paràmetres:

- Nivell de tall

  Tot per sota d'aquest nivell es considerarà silenci (soroll de fons).

- Marge inicial

  Memòria cau en el marge mínim per començar a considerar si una mostra és real. Durant tot aquest temps, el nivell de l'entrada haurà d'estar per sobre del nivell de tall.

- Marge final

  Després que l'enregistrament caigui per sota del nivell de tall, Simon esperarà durant el marge final per considerar l'enregistrament actual com una mostra acabada.

- Ignora les mostres més curtes que

  Les mostres que són més curtes que això no es consideraran per al reconeixement (tos, &etc;).

##### Configurar l'entrenament

Configuració de l'entrenament

Quan l'opció Per omissió a entrenament expert està seleccionada, amb Simon en el mode entrenament, iniciarà i aturarà automàticament l'enregistrament quan mostri i oculti (respectivament) la indicació a enregistrar. Aquesta opció només permet establir el valor per omissió de l'opció, l'usuari pot canviar-la en qualsevol moment abans de començar una sessió d'entrenament.

El tipus de lletra aquí configurat es refereix al text que s'enregistra per entrenar el model acústic (a través de l'entrenament explícit o quan s'afegeix una paraula).

Aquesta opció s'ha introduït després d'haver treballat amb uns pocs clients que pateixen de discapacitat amb espasmes. Tot i que utilitzarem el ratolí per controlar Simon durant l'entrenament, haurem de llegir el que hi hagi a la pantalla. Al principi això era molt problemàtic, ja que la mida del tipus de lletra normal és relativament petita i teníem problemes per llegir-la. És per això que vam fer configurable el tipus de lletra i la seva mida per a les indicacions a enregistrar.

Aquí també podreu definir el senyal de soroll requerit per a que Simon tingui en compte una mostra d'entrenament com a correcta. Veure la garantia de qualitat de la mostra per obtenir més detalls.

En aquesta pàgina de configuració també podreu establir els paràmetres per al calibratge del volum.

Es pot desactivar tant per al diàleg afegeix paraula i a l'assistent d'entrenament, desmarcant el grup de caselles en si.

El calibratge mateix utilitza el reconeixement d'activitat de la veu per a valorar la vostra configuració del so.

El text d'indicació es pot configurar introduint text al camp d'entrada de a sota. Si l'edició està buida, s'utilitzarà un text per omissió.

##### Post-processar

Tots els enregistraments (entrenament) i importacions (a través de les dades de l'entrenament importades) de les mostres es poden processar utilitzant una sèrie d'ordres de post-processament. Les cadenes de post-processament són una característica avançada i no hauria de ser necessària per a l'usuari mitjà.

Configuració del so: Post-processat

Les ordres de post-processament es poden veure com una cadena de filtres a través dels quals han de passar els enregistraments. Utilitzant aquests filtres es poden definir ordres per suprimir el soroll de fons en les dades de l'entrenament o normalitzar els enregistraments.

Donat el programa process_audio, que rep els fitxers d'entrada i de sortida com als seus arguments (&pex;: `process_audio entrada.wav sortida.wav`), l'ordre de post-processat seria: `process_audio %1 %2`. Els dos marcadors de posició %1 i %2 seran substituïts pel nom dels fitxers d'entrada i de sortida respectivament.

El canvi per aplicar filtres als enregistraments enregistrats amb Simon activa les cadenes de post-processament de les mostres enregistrades durant l'entrenament (inclòs l'entrenament inicial mentre s'afegeix la paraula). Si no seleccioneu aquest canvi les ordres de post-processament només s'aplicaran a les mostres importades (a través de l'assistent per importar dades de l'entrenament).

##### Context

Cada mostra enregistrada amb Simon és assignada a un grup de mostres.

Quan es crea el model acústic des de les mostres d'entrenament, Simon tindrà en compte la situació actual per utilitzar només un subconjunt de totes les dades d'entrenament recollides.

Configuració del so: Context

Per exemple, en un sistema on múltiples altaveus molt diferents utilitzen una configuració compartida, les condicions de context es poden ajustar per a crear automàticament models separats per als usuaris en funció de la situació actual.

La captura de pantalla anterior, per exemple, mostra una configuració en la qual es tenen en compte totes les mostres de «peter» etiquetades amb «peters_samples» i totes les mostres de «mathias» etiquetades amb «mathias_samples» (referiu-vos a la configuració del dispositiu per obtenir més informació sobre con establir els grups de mostres), el model acústic actiu només contindrà mostres pròpies de l'usuari actual, sempre que el fitxer `/home/usuari/.nom_usuari` contingui «peter» o «mathias».

Un altre exemple de cas d'ús seria canviar a un model acústic més resistent al soroll quan l'usuari inicia la reproducció de música.

#### Model de pronunciació

Aquí podreu ajustar els paràmetres del model de pronunciació.

##### El model base

De manera opcional podeu utilitzar els models base per a limitar / evitar l'entrenament o per evitar la instal·lació d'un dorsal per a la creació de models. Consulteu la secció de model base general per obtenir més detalls sobre els models base.

Configuració del model base

Per utilitzar un model generat per l'usuari, seleccioneu No utilitzar un model base. Per utilitzar un model base estàtic, seleccioneu un model base i no seleccioneu Adapta el model base utilitzant mostres d'entrenament. Tan mateix, per utilitzar un model base adaptat, marqueu Adapta el model base utilitzant mostres d'entrenament després de seleccionar un model base.

Els models base de Simon estan empaquetats en fitxers `.sbm`.

Per afegir models base a la selecció, podeu importar qualsevol dels models locals (Obre un model Importa), descarregar-los des d'un repositori en línia (Obre un model Descarrega) o crear-ne de nous a partir de fitxers RAW (Obre un model Crea des de fitxers de model).

Importació d'un model de base des d'internet

Si teniu fitxers de model RAW produïts per qualsevol dorsal per a la creació de models implementat, podreu empaquetar-los en un contenidor SBM per al seu ús amb &kmyapplication;.

Creació de models base des de fitxers RAW

També podeu exportar el model actiu seleccionant Exporta el model actiu. El fitxer SBM exportat contindrà el vostre model acústic complet (ignorant el context actual) que es podrà compartir amb altres usuaris de Simon.

##### Dades d'entrenament

Aquesta secció permet configurar les mostres d'entrenament.

Configuració de les dades de l'entrenament

La freqüència de mostreig establerta aquí és la freqüència de mostreig de destinació del model acústic. No té res a veure amb la freqüència de mostreig de l'enregistrament i és responsabilitat de l'usuari assegurar-se que les mostres estan realment disponibles en aquest format (usualment enregistrant en aquesta freqüència de mostreig exacta, o definint les ordres de post-processament que torni a crear els fitxers). Veure la secció de configuració del so per a més detalls.

Usualment es construeixen / utilitzen models a 16 kHz o 8 kHz. Els models a 16 kHz tindran una major precisió sobre els models de 8 kHz. Anant a valors més alts de 16 kHz, no es recomana ja que l'ús de la CPU és molt intensiu i en la pràctica probablement no resultarà en taxes més altes de reconeixement.

D'altra banda, el camí cap a les mostres d'entrenament es pot ajustar. No obstant, assegureu-vos que les mostres d'entrenament anteriors també s'han mogut a la nova ubicació. Si utilitzeu la sincronització automàtica, Simond també podrà proporcionar a Simon la mostra que falta, però copiar de forma manual segueix sent recomanable per raons de rendiment.

##### Perfil d'idioma

A la secció perfil d'idioma podreu seleccionar-ne un prèviament construït o descarregar un perfil d'idioma per ajudar amb la transcripció de les paraules noves.

Configuració del perfil d'idioma

#### Extensions del model

Aquí podreu configurar l'adreça URL base que s'utilitzarà per a la importació automàtica de bomp. Els valors per omissió apunten a la còpia al servidor «Simon Listens».

Extensions del model

#### Reconeixement

Aquí podreu configurar el reconeixement i sincronització del model amb el servidor Simond.

##### Servidor

Utilitzant la configuració del servidor podreu establir els paràmetres de la connexió a Simond.

###### General

L'aplicació principal Simon es connecta al servidor Simond (veure la secció arquitectura per a més informació).

Configuració del servidor: General

Per identificar els usuaris individuals del sistema (un servidor Simond, per descomptat, pot servir a múltiples clients de Simon), Simon i Simond utilitzen usuaris. Cada usuari té el seu propi model de pronunciació. La combinació usuari / contrasenya indicada aquí s'utilitza per iniciar una sessió a Simond. Si Simond no coneix el nom d'usuari o la contrasenya és incorrecta, la connexió fallarà. Veure el manual de simond sobre com configurar els usuaris de Simond.

El reconeixement mateix -que és realitzat pel servidor- podria no estar disponible en tot moment. Per exemple, no seria possible iniciar el reconeixement quan l'usuari no tingui un model acústic i d'idioma compilat, el qual s'ha de crear per primera vegada (durant la sincronització quan tots els ingredients -vocabulari, gramàtica, entrenament- són presents). Utilitzant l'opció d'iniciar el reconeixement de forma automàtica una vegada que estigui disponible, Simon demanarà iniciar el reconeixement quan rebi la informació que està a punt (tots els components necessaris estan disponibles).

Utilitzant l'opció Connecta al servidor a l'inici, Simon iniciarà automàticament la connexió als servidors de Simond configurats després que hagi acabat de carregar la interfície d'usuari.

###### Xarxa

Simon es connecta a Simond utilitzant TCP/IP.

Configuració del servidor: Xarxa

Fins al moment (Simon 0.4), l'encriptatge encara no està implementat.

Un ajust de temps d'espera especifica quant de temps esperarà Simon per una primera resposta al posar-se en contacte amb les màquines. Si esteu en una xarxa molt, molt lenta i/o utilitzeu connecta a l'inici en una màquina molt lenta, potser voldreu augmentar aquest valor si es donen errors de temps d'espera i ho podeu resoldre tornant a intentar en diverses ocasions.

Simon suporta ser configurat per utilitzar més d'un Simond. Això és molt útil si per exemple utilitzeu Simon en un ordinador portàtil que es connecta a un servidor diferent depenent d'on us trobeu. Per exemple, podeu afegir el servidor que utilitza quan sou a casa i el servidor que s'utilitza quan sou a la feina. Quan es connecta, Simon intentarà connectar-se a cadascun dels servidors (en ordre) fins que troba un servidor que accepta la connexió.

Per afegir un servidor, només cal introduir el nom de la màquina o l'adreça IP i el port (separats per :) o utilitzeu el diàleg que apareix quan se selecciona la fletxa blava al costat del camp d'entrada.

##### Sincronitzar i còpia de seguretat del model

Aquí podreu configurar la sincronització del model i restaurar versions anteriors del vostre model de pronunciació.

Sincronització i còpia de seguretat del model

Simon crea els fitxers d'entrada de la veu que després seran compilats i utilitzats pel servidor Simond (veure la secció arquitectura per a més detalls).

El procés d'enviament dels fitxers d'entrada de la veu, compilar-los i rebre les versions compilades s'anomena sincronització. Només després que el model de pronunciació sigui sincronitzat els canvis tindran efecte i s'establirà un nou punt de restauració. És per això que, per omissió, Simon sempre sincronitzarà el model amb el servidor cada vegada que es canviï. Això es coneix com Sincronització automàtica i és la configuració recomanada.

No obstant, si voleu tenir més control podeu indicar a Simon que us pregunti abans d'iniciar la sincronització, després que el model hagi canviat, o per confiar en la sincronització manual, tot junt. Quan se selecciona la sincronització manual haureu d'utilitzar manualment l'element de menú Accions Sincronitza de la finestra principal de Simon cada vegada que vulgueu compilar el model de pronunciació.

El servidor de Simon mantindrà una còpia de les últimes cinc iteracions de fitxers de models. Això, però, només inclou els fitxers font (el vocabulari, la gramàtica, &etc;), i no el model compilat. No obstant, el model compilat serà regenerat a partir dels fitxers font restaurats automàticament.

Una vegada connectats al servidor, podreu seleccionar un dels models disponibles i restaurar-lo fent clic a Escull el model.

#### Accions

En la configuració de les accions podreu configurar les reaccions als resultats del reconeixement.

##### Reconeixement

El reconeixement de Simon calcula no només el resultat més probable, sinó més aviat els deu primers resultats.

A cadascun dels resultats se'ls assigna una puntuació de confiança entre 0 i 1 (on 1 és 100% segur).

Utilitzant la Confiança mínima podreu establir una confiança mínima per als resultats del reconeixement que es consideraran vàlids.

Si hi ha més d'un resultat de reconeixement per al millor classificat que la puntuació de confiança mínima, Simon proporcionarà una llista emergent de les opcions més probables per a que escolliu.

Què vol dir «...»?

Aquest emergent es pot desactivar utilitzant la casella de selecció Mostra un emergent per a la selecció de resultats ambigus.

##### Tipus de lletra del diàleg

Molts connectors de Simon disposen d'una interfície gràfica d'usuari.

Els tipus de lletres d'aquestes interfícies es poden configurar a nivell central i independent del tipus de lletra del sistema.

Introducció numèrica amb tipus de lletra personalitzat

##### Llistes

Aquí trobareu la configuració de l'element de llista global. Aquest serveix com a plantilla per a nous escenaris però també s'utilitza directament per a l'emergent per als resultats de reconeixement ambigus.

#### Text a veu

Algunes parts de &kmyapplication;, especialment el connector per a ordres de diàleg empra text a veu (o «TTS») per llegir el text en veu alta.

##### Dorsals

Es poden utilitzar múltiples solucions de TTS externes per permetre parlar a &kmyapplication;. Es poden activar múltiples dorsals alhora i es consultaran en l'ordre configurat fins que es trobi un que pugui sintetitzar el missatge sol·licitat.

Estan disponibles els següents dorsals:

- Enregistraments

  En lloc d'un motor per a convertir arbitràriament text en veu, es poden pre-enregistrar fragments de text i simplement seran reproduïts.

- Jovie

  Utilitza el sistema TTS del Jovie. Això requereix un ajustament vàlid del Jovie.

- Servei web

  El dorsal per a servei web es pot utilitzar per a parlar amb qualsevol motor TTS que tingui un frontal web que retorni fitxers `.wav`.

TTS: Selecció de dorsal

##### Enregistraments

En lloc d'utilitzar un motor TTS extern, també podeu enregistrar-ho o altres parladors poden llegir el text en veu alta. Simon pot reproduir aquests fragments pre-enregistrats quan els sol·liciti el motor de text a veu.

Aquests fragments de so enregistrats estan organitzats en «conjunts» de diferents parladors que també es poden importar i exportar per a compartir-los amb altres usuaris de &kmyapplication;.

TTS: Enregistraments

##### Servei web

A través del dorsal de servei web, &kmyapplication; pot utilitzar motors de TTS basats en la web com MARY.

TTS: Servei web

Podeu proporcionar qualsevol URL. &kmyapplication; substituirà qualsevol instància de «%1» a l'URL configurat amb el text a sintetitzar. El dorsal consultarà al servei web esperant un fitxer `.wav` que es transmet i emet a través de la capa de so de &kmyapplication; -respectant la configuració del dispositiu de so-.

#### Escriptori social

Els escenaris es poden publicar i descarregar des de Simon.

Per a això s'utilitzen les instal·lacions de l'escriptori social del KDE i de la nostra pròpia categoria per als escenaris de Simon a kde-files.org.

Si ja teniu un compte a opendesktop.org podreu introduir aquí les credencials. Si no és així, us podreu registrar directament en el mòdul de configuració.

El registre és, per descomptat, lliure de càrrec.

#### Configurar la càmera web

A la configuració de la càmera web, podeu configurar els fotogrames per segon (fps) i seleccionar la càmera web a utilitzar quan es connectin múltiples càmeres web al vostre sistema.

Configuració de la càmera web

Fotogrames per segon és la velocitat a la qual la càmera web presentarà imatges consecutives úniques anomenades fotogrames. El valor òptim de fps és d'entre 5-15 per obtenir un rendiment adequat.

#### Avançat: Ajustar de forma manual els paràmetres del reconeixement

Simon està dirigit als usuaris finals. La seva interfície està dissenyada per permetre que fins i tot els usuaris sense cap tipus d'experiència en tecnologia de la pronunciació dissenyin el seus propis models d'idioma i acústic, proporcionant valors per omissió raonables per a usos simples.

En casos especials (per a greus deficiències de la parla, per exemple), podria ser necessària una configuració especial. Per això, els fitxers de configuració per al reconeixement també seran respectats per Simon, i per descomptat podran ser modificats per adaptar-se a les vostres necessitats.

##### Julius

Existeixen bàsicament dues parts de la configuració de Julius que es poden ajustar:

- adin.jconf

  Aquesta és la configuració del client de Simon per a la transmissió d'àudio de Simon per a Simond. Aquest fitxer serà llegit directament pel «adinstreamer».

  Simon ve amb un «adin.jconf» per omissió sense cap paràmetre especial. Podreu canviar aquesta configuració en tot el sistema, el qual afectarà a tots els usuaris si hi ha diferents comptes d'usuari a la màquina on tots fan servir Simon. Per canviar només la configuració d'un dels usuaris copieu el fitxer al camí de l'usuari (veure més avall) i editeu aquesta còpia.

- julius.jconf

  Aquesta és la configuració del servidor Simond i influeix directament en el reconeixement. Aquest fitxer serà analitzat directament per «libjulius» i «libsent».

  Simond ve amb un «julius.jconf» per omissió. Cada vegada que hi ha un nou usuari afegit a la base de dades de Simond, Simond copiarà automàticament aquesta configuració de tot el sistema per al nou usuari. Després, l'usuari serà, per descomptat, lliure de canviar-lo, però no afectarà els altres usuaris. D'aquesta manera la plantilla (la configuració de tot el sistema) es podrà canviar sense afectar els altres usuaris.

El camí cap als fitxers de configuració de Julius dependrà de la vostra plataforma:

##### Fitxers de configuració de Julius

Fitxer | Microsoft Windows | GNU/Linux
adin.jconf (sistema) | (camí d'instal·lació)\share\apps\simon\adin.jconf | `kde4-config --prefix`/share/apps/simon/adin.jconf
adin.jconf (usuari) | %appdata%\.kde\share\apps\simon\adin.jconf | ~/.kde/share/apps/simon/adin.jconf
julius.jconf (plantilla) | (camí d'instal·lació)\share\apps\simond\default.jconf | `kde4-config --prefix`/share/apps/simond/default.jconf
julius.jconf (usuari) | %appdata%\.kde\share\apps\simond\models\(usuari)\active\julius.jconf | ~/.kde/share/apps/simond/models/(usuari)/active/julius.jconf

## Avançat: Creació de nous escenaris amb &kmyapplication;

El següent capítol està dirigit als usuaris més experimentats que volen dissenyar els seus propis escenaris.

Per obtenir instruccions d'ús general, consulteu el capítol Usar &kmyapplication;: Usuari típic.

### Introducció

Per afegir un nou escenari, primer haureu de crear un nou escenari «consola» afegint un nou objecte d'escenari i després obrir-lo a la finestra principal de&kmyapplication;.

Per a modificar un escenari existent, només haureu d'obrir-lo.

Un escenari de &kmyapplication; conté els següents components:

- Vocabulari

- Gramàtica

- Texts d'entrenament

- Context

- Ordres

Abans de descriure com configurar aquests elements al Simon, la següent secció es proporciona informació bàsica que us ajudarà a comprendre els principis bàsics del modelatge de la pronunciació. Aquest coneixement fonamental és necessari per a dissenyar escenaris sensats.

### Reconeixement de la veu: Rerefons

Abans d'explicar exactament com podeu crear nous escenaris amb Simon, aquesta secció introduirà alguns conceptes bàsics fonamentals per al reconeixement de la veu en general.

Els sistemes de reconeixement de la veu prenen l'entrada de la veu (sovint d'un micròfon) i miren de traduir-la en un text escrit. Per fer-ho, es basen en representacions estadístiques de la veu humana. Per posar-ho en termes simples: L'ordinador aprèn el so de les paraules -o més correctament els sons que componen les paraules-.

Un model de pronunciació consta de dues parts ben diferenciades:

- Model d'idioma

- Model acústic

#### Model d'idioma

El model d'idioma defineix el vocabulari i la gramàtica que voleu utilitzar.

##### Vocabulari

El vocabulari defineix quines paraules s'hauran de reconèixer durant el procés de reconeixement. Cada paraula que vulgueu ser capaç d'utilitzar amb Simon haurà d'estar continguda en el vostre vocabulari.

Una entrada en el vocabulari defineix exactament una paraula. En contrast amb l'ús comú de la paraula paraula, en Simon paraula significa una combinació única dels següents:

- Nom_paraula

  (La paraula escrita en si mateixa)

- Categoria

  (Categoria gramatical, per exemple: Substantiu, Verb, &etc;)

- Pronunciació

  (Com es pronuncia la paraula, Simon acceptarà qualsevol tipus de fonètica, sempre que no utilitzi caràcters especials o números)

Això significa que els plurals o fins i tot els casos diferents són paraules diferents per a Simon. Aquesta és una important decisió de disseny per permetre un major control quan s'utilitza una gramàtica sofisticada.

En general, és aconsellable mantenir el vostre vocabulari tan elegant com sigui possible. Contra més paraules contingui, més gran serà la possibilitat que Simon les pugui mal interpretar.

Exemple de vocabulari (si us plau, tingueu en compte que les categories són aquí deliberadament jocs de substantiu / verb per ajudar a la comprensió, referiu-vos a la secció de gramàtica doncs aquesta podria no ser la millor idea):

##### Exemple de vocabulari

Paraula | Categoria | Pronunciació
Ordinador | Substantiu | O r d i na dor
Internet | Substantiu | i n ter n et
Correu | Substantiu | ko r r e u
tanca | Verb | ta n ka

###### Diccionari actiu

El vocabulari utilitzat per al reconeixement es coneix com a diccionari actiu o vocabulari actiu.

###### Diccionari ombra

Tal com s'ha dit anteriorment, l'usuari haurà de mantenir el seu vocabulari / diccionari tan prim com sigui possible. No obstant, com una paraula en el vostre vocabulari també ha de tenir informació sobre la seva pronunciació, també seria bo tenir un diccionari gran on poder consultar la pronunciació i altres característiques de les paraules.

Simon ofereix aquesta funcionalitat. Ens referim a aquest gran diccionari de referència com el diccionari ombra. Aquest diccionari ombra no és creat per l'usuari, però es pot importar des de diverses fonts.

Com Simon és una solució multi-idioma no enviem els diccionaris ombra amb Simon. No obstant, és molt fàcil importar-ne utilitzant l'assistent per importar diccionaris. Aquest procés es descriu a la secció importar el diccionari.

###### Perfil d'idioma

Addicionalment a un diccionari ombra, Simon pot utilitzar un perfil d'idioma per a proporcionar ajuda amb paraules transcrites.

Un perfil d'idioma consisteix de regles per a com es pronuncien les paraules en la llengua de destinació. Es pot comparar a la manera com els éssers humans sovint pronuncien una paraula que mai havíeu sentit només perquè coneixen algunes «regles de pronunciació» implícites de l'idioma.

De la mateixa manera que amb els éssers humans, aquest procés no és perfecte, però pot proporcionar una base sòlida de partida.

Aquesta deducció automàtica d'una transcripció de fonema d'una paraula escrita s'anomena «conversió de grafema a fonema».

Per a funcionar Simon requereix el convertidor de grafema a fonema Sequitur G2P estigui ser instal·lat i configurat per a perfils d'idioma.

Si heu seleccionat un perfil d'idioma pre-construït o construït per vosaltres, Simon transcriurà automàticament les noves paraules quan no es trobin en el vostre diccionari ombra.

##### Gramàtica

La gramàtica defineix quines combinacions de paraules són correctes.

Vegem un exemple: Voleu utilitzar Simon per llançar programes i tancar les finestres. Us agradaria utilitzar les ordres següents:

- Ordinador, Internet per obrir un navegador

- Ordinador, Correu

  Per obrir un client de correu

- Ordinador, tanca

  Per tancar la finestra actual

Seguint la gramàtica anglesa, el vostre vocabulari contindrà el següent:

##### Exemple de vocabulari

Paraula | Categoria
Ordinador | Substantiu
Internet | Substantiu
Correu | Substantiu
tanca | Verb

Per permetre les frases definides anteriorment Simon necessitarà la següent gramàtica:

- Substantiu Substantiu per a frases com Ordinador Internet

- Substantiu Verb per a frases com Ordinador tanca

Mentre això funciona, també es permeten les combinacions Ordinador Ordinador, Ordinador Internet, Internet Internet, &etc; les quals són òbviament falses. Per millorar la precisió del reconeixement, podem mirar de crear una gramàtica que reflecteixi millor el que estem mirant de fer amb Simon.

És important recordar que definiu el vostre propi llenguatge quan utilitzeu Simon. Això vol dir que no estareu obligat a regles gramaticals que existeixen en l'idioma que voleu utilitzar amb Simon. Per a una ordre simple i controlar els casos d'ús, per exemple, és aconsellable inventar noves regles gramaticals per eliminar les diferències entre les diferents ordres imposades per la informació gramatical no rellevant per a aquest cas d'ús.

En l'exemple anterior, per exemple, no és apropiat que tanca sigui un verb, o que Ordinador i Internet siguin substantius. D'altra banda, per què no posar-les a quelcom que reflecteixi millor el que volem que siguin:

##### Vocabulari de mostres millorat

Paraula | Categoria
Ordinador | Activador
Internet | Ordre
Correu | Ordre
tanca | Ordre

Ara canviem la gramàtica al següent:

- Ordre Activador

Això permet totes les combinacions descrites anteriorment. No obstant, també limita les possibilitats a exactament aquestes tres frases. Sobretot en els models més grans amb una gramàtica i un vocabulari ben pensat pot significar una gran diferència en els resultats del reconeixement.

#### Model acústic

El model acústic representa la vostra pronunciació en un format llegible per la màquina.

Vegem el següent exemple de vocabulari:

#### Exemple de vocabulari

Paraula | Categoria | Pronunciació
Ordinador | Substantiu | O r d i na dor
Internet | Substantiu | i n ter n et
Correu | Substantiu | ko r r e u
tanca | Verb | ta n ka

La pronunciació de cada paraula es compon de sons individuals que estan separats per espais. Per exemple, la paraula «tanca» es compon dels sons:

- ta

- n

- ka

El model acústic utilitza el fet que les paraules parlades estan compostes de sons molt similars a les paraules escrites que estan compostes de lletres. Utilitzant aquest coneixement, podem segmentar paraules en sons (representats per la pronunciació) i muntar-los de nou quan es reconeixen. Aquests blocs de construcció s'anomenen fonemes.

Atès que el model acústic en realitat representa la vostra forma de parlar, els fonemes de les paraules, el material d'entrenament es comparteix entre totes les paraules que utilitzen els mateixos fonemes.

Això vol dir que si afegiu la paraula roba al model d'idioma, el vostre model acústic ja té una idea sobre com sona la part r, ja que comparteixen els mateixos fonemes (r, o, ba) al començament.

Per entrenar el model acústic (en altres paraules per dir-li com pronuncieu els fonemes) haureu d'entrenar les paraules del vostre model d'idioma. Això vol dir que Simon mostrarà una paraula que llegireu en veu alta. Com que la paraula està llistada al vostre vocabulari, Simon ja coneix quins fonemes conté i per tant pot aprendre de la vostra pronunciació de la paraula.

### Els escenaris

Aquesta secció estén l'anterior sobre la gestió bàsica d'escenaris i us explica com crear, editar i exportar els escenaris.

Gestionant els escenaris

#### Jerarquia de l'escenari

Podeu crear jerarquies d'escenaris arrossegant i deixant anar els escenaris actius a sobre d'un altre.

Gestionar escenaris: Jerarquia de l'escenari

Les jerarquies d'escenaris serveixen per a dos propòsits:

- El sistema de context respecta les jerarquies de l'escenari: Si es desactiva l'escenari pare, tots els escenaris fills també es desactivaran.

- Si voleu intentar exportar un escenari que conté fills, &kmyapplication; us permetrà exportar-los junts en un paquet d'escenari. D'aquesta manera, podreu compartir múltiples escenaris lògicament co-dependents (&pex;, un escenari «Oficina» que conté sub-escenaris per a «Word», «Excel», &etc;)

#### Afegir un escenari nou

Per afegir un escenari nou, seleccioneu el botó Afegeix. Es mostrarà un nou diàleg.

Afegir un escenari

Quan creeu un nou escenari, si us plau, doneu-li un nom descriptiu. Per a la publicació posterior a «KDE files» us demanem seguir un determinat esquema de noms encara que això, per descomptat, no és un requisit: [<idioma>/<model base>] <nom>. Si, per exemple, creeu un escenari en anglès que treballa amb el model base de Voxforge i que controla Mozilla Firefox esdevindrà: [EN/VF] Firefox. Si el vostre escenari no està específicament adaptat a un joc de fonemes (model base), només caldrà ometre la segona etiqueta d'aquesta manera: [EN] Firefox.

La versió de l'escenari és només un número de versió incremental que fa que sigui més fàcil distingir entre diferents revisions d'un escenari.

Si el vostre escenari requereix una característica específica de Simon (per exemple, perquè utilitza un nou connector), podeu definir els números de versió mínima i màxima de Simon aquí.

La llicència del vostre escenari es pot configurar des del menú desplegable. Per descomptat, podeu afegir un text de la llicència arbitrària directament al camp d'entrada.

Podeu afegir el vostre nom (o àlies) a la llista d'autors de l'escenari. Allà també s'us demanarà per informació de contacte. Aquest camp s'ofereix purament com una manera convenient de posar-se en contacte amb un autor d'escenari per a canvis, problemes, &etc; Si no us sentiu còmodes proporcionant la vostra adreça de correu introduïu-hi un guionet - denotant que no esteu disposat a divulgar aquesta informació.

#### Editar un escenari

Per editar els escenaris, simplement seleccioneu Edita des del diàleg Gestiona els escenaris.

El diàleg funciona exactament igual que el diàleg afegeix un escenari.

#### Exportar un escenari

Els escenaris es poden exportar a un fitxer local en un format de fitxer d'escenari XML de Simon i publicar-lo directament a la subsecció «Simon Scenarios» en el lloc KDE-files.org d'OpenDesktop.

Per a publicar als llocs OpenDesktop, necessitareu un compte en el lloc. Registrar-se és molt fàcil i per descomptat gratuït.

Simon us permet publicar nous continguts directament des de Simon (Exporta > Publica).

Assistent publicant un escenari: 1 de 4

Assistent publicant un escenari: 2 de 4

Assistent publicant un escenari: 3 de 4

Assistent publicant un escenari: 4 de 4

Per a utilitzar aquesta funcionalitat, simplement introduïu les vostres credencials del compte en la configuració de l'escriptori social a la configuració de Simon.

### Vocabulari

El mòdul de vocabulari defineix el joc de paraules de l'escenari. El vocabulari de Simon

Per omissió, es mostrarà el vocabulari actiu. Per mostrar el vocabulari ombra seleccioneu la pestanya Vocabulari ombra.

Cada paraula té la seva taxa de reconeixement, que en aquest moment és simplement un comptador amb el nombre de les vegades que s'ha enregistrat la paraula (sol o en combinació amb altres paraules).

Vocabulari ombra

#### Afegir paraules

Per afegir paraules noves al vocabulari actiu, utilitzeu l'assistent afegir paraula.

Afegir paraules a Simon és bàsicament un procediment de dos passos:

- Definir la paraula

- Entrenament inicial

##### Definir la paraula

En primer lloc, es demana a l'usuari la paraula que vol afegir. Selecciona la paraula per afegir

Quan l'usuari passa a la pàgina següent, Simon intenta trobar automàticament informació sobre la paraula en el diccionari ombra.

Si la paraula està llistada en el diccionari ombra, Simon omplirà automàticament tots els camps necessaris (categoria i pronunciació). Camps omplerts automàticament pel diccionari ombra

Tots els suggeriments del diccionari ombra es llisten en la taula de Paraules similars. Per omissió, només es mostraran les coincidències exactes. No obstant, això es pot canviar marcant la casella de selecció Incloure les paraules similars sota la taula de suggeriments. Utilitzant paraules similars es pot deduir ràpidament la pronunciació correcta de la paraula que intenteu afegir. Veure a continuació per a més detalls.

Per descomptat, això realment dependrà del vostre diccionari ombra. Si el diccionari ombra no conté la paraula que esteu mirant d'afegir, els camps obligatoris s'hauran d'omplir de forma manual.

Alguns diccionaris que es poden importar amb Simon (SPHINX, HTK) no distingeixen entre majúscules i minúscules. Els suggeriments basats en aquests diccionaris sempre estaran en majúscula. Per descomptat, sou lliure de canviar aquests suggeriments per al cas correcte.

Alguns diccionaris que es poden importar amb Simon (SPHINX, PLS i HTK) no proporcionen informació gramatical en absolut. Aquests assignen totes les paraules a la categoria Desconeguda. Haureu de canviar això a quelcom més apropiat quan afegiu aquestes paraules.

###### Seleccionar manualment una categoria

La categoria de la paraula es defineix com la categoria gramatical a la que pertany la paraula. Aquest pot ser Substantiu, Verb o categories completament noves com ara Ordre. Per a més informació veure la secció de gramàtica.

La llista conté totes les categories utilitzades, tant en el vostre lèxic actiu i ombra, i en la vostra gramàtica.

Podeu afegir categories noves al menú desplegable utilitzant el signe més de color verd al seu costat.

###### Proporcionar la transcripció manual de la fonètica

La pronunciació és una mica més complicada. Simon no precisa d'un tipus de fonètica pel que sou lliure d'utilitzar qualsevol mètode, sempre que només utilitzi caràcters ASCII i sense números. No obstant, si voleu utilitzar un diccionari ombra i utilitzar-lo en tot el seu potencial haureu d'utilitzar la mateixa fonètica com en aquest.

Si no sabeu com transcriure una paraula podeu utilitzar el diccionari ombra que us ajudarà amb la transcripció -encara que la paraula no hi aparegui-. Diguem que volem afegir la paraula Firefox (per a llançar Firefox), la qual, per descomptat, no apareix en el nostre diccionari ombra.

(He importat el lèxic HTK de voxforge disponible en anglès des de voxforge com un diccionari ombra).

Firefox no apareix en el nostre diccionari ombra pel que no rebem cap suggeriment en absolut. Afegir una paraula desconeguda

No obstant, sabem que firefox sona com fire (foc) i fox (guineu) juntes. De manera que obrirem el vocabulari (podeu mantenir obert l'assistent) seleccionant Vocabulari des de la barra d'eines principal de Simon.

Canvieu al vocabulari ombra fent clic a la pestanya Vocabulari ombra.

Utilitzeu el quadre de Filtre a sobre de la llista per cercar Fire (foc): Afegir una paraula desconeguda: Cercar la pronunciació

Podem veure, que la paraula Fire es transcriu com f ay r. Ara filtrem per fox en comptes de Fire i podem veure que Fox es transcriu com f ao k s. Podem assumir, que Firefox es transcriu com f ay r f ao k s.

Utilitzant aquest abordament per deduir la pronunciació des de les parts de la paraula té l'avantatge que no només obtindrem una transcripció d'alta qualitat, sinó també de forma automàtica s'utilitzarà el mateix joc de fonemes que per a les altres paraules, els quals s'han recollit correctament en el diccionari ombra.

Ara podem introduir la pronunciació i canviar la categoria a quelcom més apropiat. Paraula completament definida

##### Entrenar la paraula

Per completar l'assistent ara podeu entrenar la paraula dues vegades. Si no ho voleu fer o, per exemple, utilitzeu un model base estàtic, podeu ometre aquestes dues pàgines.

Com esteu a punt d'enregistrar algunes mostres d'entrenament, Simon mostrarà el calibratge del volum per assegurar-se que el micròfon està correctament configurat. Per obtenir més informació referiu-vos a la secció calibratge del volum.

Simon intentarà demanar-vos exemples reals. Per a fer-ho, Simon obtindrà automàticament les estructures gramaticals utilitzant la categoria de la paraula i substituirà les categories genèriques amb paraules d'exemple des del vostre lèxic actiu.

Per exemple: Teniu l'estructura de la gramàtica Ordre Activador i teniu la paraula Ordinador de la categoria Activador en el vostre vocabulari. A continuació, afegiu una nova paraula Firefox de la categoria Ordre. Simon us demanarà automàticament Ordinador Firefox, ja que és -d'acord a la vostra gramàtica- una frase vàlida.

Si Simon no pot trobar frases apropiades utilitzant la paraula (&ead;: No hi ha gramàtica, ni suficients paraules en el vostre lèxic actiu, &etc;) només us demanarà per la paraula individual.

Encara que Simon assegura que els exemples generats automàticament són vàlids, sempre podeu anul·lar les seves propostes. Simplement aneu a la pestanya Exemples a la pàgina Defineix una paraula. Exemples dedició d'una paraula

Sou lliure de canviar aquests exemples per al que vulgueu. Fins i tot podeu anar lluny i utilitzar paraules que encara no estiguin al vostre lèxic actiu afegint-les abans de sincronitzar el model, encara que no es recomana.

Tot el que queda és enregistrar els exemples. Enregistrament

Assegureu-vos de seguir les directrius indicades a la secció enregistrament.

#### Editar una paraula

Per editar una paraula, només l'heu de seleccionar des del vocabulari, i feu clic a Edita.

Edita paraula

No podreu canviar el nom, la categoria i la pronunciació de la paraula seleccionada.

#### Eliminar una paraula

Per eliminar una paraula del vostre model d'idioma, seleccioneu-la a la vista del vocabulari i feu clic a Elimina. Enregistrament

El diàleg ofereix quatre opcions:

- Moure la paraula a la categoria Sense ús.

  Com que (esperem) no utilitzeu la categoria Sense ús a la vostra gramàtica, la paraula ja no es considerarà per al seu reconeixement. De fet, aquesta serà eliminada del vocabulari actiu abans de compilar el model ja que no disposa de referències de frases gramaticals.

  Si voleu utilitzar la categoria Sense ús en la vostra gramàtica, per descomptat, podeu utilitzar una categoria diferent per a les paraules sense ús. Només haureu de configurar la categoria a través del diàleg edita una paraula.

  Per utilitzar la paraula una altra vegada, simplement establiu la categoria de la dreta de nou. No es perdran les dades.

- Moure la paraula al lèxic ombra

  Això eliminarà la paraula seleccionada del lèxic actiu (i per tant del reconeixement), però mantindrà una còpia en el vocabulari ombra. Tots els enregistraments que continguin la paraula seran preservats.

  Per utilitzar la paraula una altra vegada, afegint-la de nou al vocabulari actiu. Quan s'afegeix una paraula nova amb el mateix nom, haureu de suggerir els valors de la paraula moguda. Per tant, no es perdran les dades.

- Eliminar la paraula però mantenint les mostres

  Eliminar la paraula per complet però mantenint les mostres associades. Cada vegada que afegiu una altra paraula amb el nom de la mateixa paraula les mostres es tornaran a associar.

  Aneu amb compte amb aquesta opció, atès que la paraula per afegir de nou es podria transcriure de manera diferent i aquesta diferència podria no tenir-se en compte de forma automàtica (Simon intentarà forçar la nova transcripció sobre els enregistraments antics durant la compilació dels models).

  No utilitzeu aquesta opció si les mostres que heu enregistrat per a aquesta paraula eren errònies.

- Eliminar per complet la paraula

  Només cal eliminar la paraula. Tots els enregistraments que contenen la paraula també seran eliminats.

  Aquesta opció no deixa rastre ni de la paraula en si, ni de les mostres associades.

  A causa que les mostres són globals (no s'assignen als escenaris), fins i tot les mostres enregistrades des de les sessions d'entrenament d'altres escenaris poden ser eliminades si contenen la paraula. Utilitzeu aquesta opció amb cura.

#### Entrenament especial

Si us plau, veure la secció entrenament especial a la secció entrenament.

#### Importar un diccionari

Simon proporciona la funcionalitat per a importar grans diccionaris de referència. Aquest diccionari de referència s'anomena diccionari ombra.

Quan l'usuari afegeix una paraula nova al model, haurà de definir les següents característiques per definir aquesta paraula:

- Nom_paraula

- Categoria

- Definició fonètica

Aquestes característiques són agafades del diccionari ombra si conté la paraula en qüestió. Un diccionari ombra de grans dimensions i alta qualitat pot ajudar a l'usuari a afegir amb facilitat paraules noves al model sense perdre de vista el joc de fonemes o -en molts casos- fins i tot li fa oblidar doncs la transcripció fonètica no és necessària en absolut.

Importar el diccionari: Introducció

Des de la versió 0.3 també podeu importar els diccionaris directament al diccionari actiu. Aquesta opció sobretot es troba allà per a que sigui més fàcil la transició a Simon des de solucions personalitzades i per encoratjar la importació dels models antics (per exemple, els utilitzats amb Simon 0.2). Gairebé mai voldreu importar un diccionari molt gran com a diccionari actiu.

Trobareu una llista de diccionaris disponibles que funcionen amb Simon al wiki de Simon.

Simon és capaç d'importar cinc tipus diferents de diccionaris:

- HADIFIX

- HTK

- PLS

- SPHINX

- Julius

##### Diccionari HADIFIX

Simon pot importar els diccionaris HADIFIX.

Un exemple d'un diccionari HADIFIX és l'alemany HADIFIX BOMP.

Els diccionaris Hadifix ofereixen les categories i la pronunciació.

A causa d'una exempció especial a la seva llicència, l'equip de Simon està orgullós de ser capaç d'oferir-vos descarregar l'excel·lent HADIFIX BOMP directament des de Simon.

Importar el diccionari: Importació automàtica de BOMP

Utilitzant la importació automàtica de BOMP podreu, després de proporcionar el nom i l'adreça de correu electrònic per a l'equip de la Universitat de Bonn, descarregar i importar directament el diccionari des del servidor «Simon listens».

##### Diccionari HTK

Simon pot importar els lèxics HTK.

Un exemple d'un lèxic HTK és el diccionari Voxforge en anglès.

Els diccionaris Hadifix ofereixen la informació de la pronunciació però no les categories. Totes les paraules seran assignades a la categoria Desconeguda.

##### Diccionari PLS

Simon pot importar els diccionaris PLS.

Un exemple d'un diccionari PLS és el diccionari GPL d'alemany de Voxforge.

Els diccionaris PLS ofereixen la informació de la pronunciació però no les categories. Totes les paraules seran assignades a la categoria Desconeguda.

##### Diccionari SPHINX

Simon pot importar els diccionaris SPHINX.

Un exemple d'un diccionari SPHINX és aquest diccionari per a l'espanyol de Mèxic.

Els diccionaris SPHINX ofereixen la informació de la pronunciació però no les categories. Totes les paraules seran assignades a la categoria Desconeguda.

##### Diccionari Julius

Simon pot importar els vocabularis Julius.

Un exemple d'un vocabulari Julius són les llistes de paraules de Simon 0.2.

Els diccionaris Julius ofereixen la informació de la pronunciació així com la de la categoria.

#### Crear un perfil d'idioma

Aquí, podreu construir un perfil d'idioma des del vostre diccionari ombra.

Creant un perfil d'idioma

Després de seleccionar Crea el perfil, &kmyapplication; analitzarà el vostre diccionari ombra actual i mirarà de deduir les regles de transcripció del mateix.

Aquest generalment és un procés molt llarg i pot, depenent de la mida del vostre diccionari ombra, prendre fins a diverses hores.

El perfil creat serà seleccionat automàticament una vegada es completi el procés.

### Gramàtica

Simon ofereix una interfície fàcil d'usar basada en text per canviar la gramàtica. Podeu simplement llistar totes les frases permeses (sense signes de puntuació, òbviament) com la descrita anteriorment. Gramàtica

Quan se selecciona una frase de l'esquerra, el plafó de la dreta mostrarà automàticament les possibles frases reals amb les paraules del vostre vocabulari a la dreta.

La secció d'exemple llistarà més de 35 exemples, de manera que si més d'aquesta quantitat de frases coincideixen amb l'entrada de la gramàtica seleccionada, la llista podria no estar completa.

#### Importar una gramàtica

De manera addicional per introduir simplement la vostra frase desitjada a la gramàtica, Simon serà capaç de deduir de forma automàtica permetent estructures gramaticals llegint el text net utilitzant l'assistent d'importació de la gramàtica. Importar la gramàtica

Simon pot llegir i importar fitxers de text, però també proporciona un camp d'entrada per si simplement voleu escriure el text a Simon.

Diguem que tenim un vocabulari com en la secció general a sobre:

#### Vocabulari de mostres millorat

Paraula | Categoria
Ordinador | Activador
Internet | Ordre
Correu | Ordre
tanca | Ordre

Volem que Simon reconegui la frase Ordinador Internet!. De manera que o bé introduïm el text utilitzant l'opció Importa el text o creem un simple fitxer de text amb aquest contingut Ordinador Internet! (qualsevol marca de puntuació hauria de funcionar) i desar-lo com `simongrammar.txt` utilitzant l'opció Importa els fitxers. Importar la gramàtica: Introduir text Importar la gramàtica: Fitxer de text Importar la gramàtica: Seleccionar fitxers

Simon llegirà el text introduït o tots els fitxers de text indicats (en aquest cas l'únic fitxer de text que es dóna és `simongrammar.txt`) i cercarà cada paraula en el diccionari actiu i ombra (la definició al diccionari actiu té més importància si la paraula es troba disponible a tots dos). A continuació, se substituirà la paraula amb la seva categoria.

En el nostre exemple, això significaria que ha trobat la frase Ordinador Internet. Simon troba que Ordinador és de la categoria Activador i Internet de la categoria Ordre. A causa d'això, Simon aprèn que Ordre Activador és una frase vàlida i l'afegeix a la seva gramàtica.

La importació automàtica segmenta el text d'entrada pels signes de puntuació (., -, !, &etc;) pel que qualsevol text natural hauria de funcionar. L'importador fusionarà automàticament les estructures de frases duplicades (fins i tot a través de fitxers diferents) i afegirà múltiples frases (totes les combinacions possibles) quan una paraula tingui múltiples categories assignades.

La importació ignorarà frases on una o més paraules no es puguin trobar en el model d'idioma a menys que marqueu la casella de selecció Importa també les frases desconegudes, en aquest cas, se substituiran per Desconeguda.

#### Reanomenar les categories

L'assistent per canviar el nom de la categoria us permet canviar el nom de les categories, tant en el vostre vocabulari actiu com en el diccionari ombra i la gramàtica. Reanomena la categoria

#### Fusionar les categories

L'assistent per fusionar la categoria us permet fusionar dues categories, tant en el vostre vocabulari actiu com en el diccionari ombra i la gramàtica. Fusionant una categoria

Aquesta funcionalitat és especialment útil si voleu simplificar les vostres estructures gramaticals.

### Entrenament

Utilitzant el mòdul d'entrenament, podreu millorar el vostre model acústic.

La interfície llista tots els textos d'entrenament instal·lats en una taula amb tres columnes:

- Nom

  Un nom descriptiu per al text.

- Pàgines

  El nombre de pàgines en que consisteix el text. Cada pàgina representa un enregistrament.

- Taxa de reconeixement

  Analògic al vocabulari; representa la probabilitat de Simon en reconèixer les paraules (quan més alt millor). La taxa de reconeixement del text d'entrenament és la mitjana de la taxa de reconeixement de totes les paraules en el text.

Entrenament

Per a millorar el model acústic -i per tant la taxa de reconeixement- haureu d'enregistrar els textos d'entrenament. Això significa que Simon rebrà essencialment dues parts necessàries:

- Les mostres de la vostra veu

- Les transcripcions d'aquestes mostres

El diccionari actiu s'utilitza per transcriure les paraules (assignant-les des de la paraula real a la seva transcripció fonètica) que componen el text per a cada paraula continguda en el text d'entrenament que desitgeu llegir (entrenar) haurà d'estar continguda en el diccionari actiu. Simon us avisarà si aquest no és el cas i us donarà la possibilitat d'afegir totes les paraules que falten d'una sola vegada.

Entrenament: Avís sobre paraules que falten

El procediment és el mateix que si afegiu una sola paraula, però l'assistent us demanarà de forma automàtica detalls i enregistraments de totes les paraules que faltin. Aquest procediment es pot interrompre en qualsevol moment i Simon proporcionarà una manera d'afegir les paraules ja completament definides i desfer tots els canvis realitzats fins al moment. Quan l'usuari hagi afegit totes les paraules que se li sol·liciten (totes les paraules que falten), els canvis al diccionari / vocabulari actiu es desaran i l'entrenament del text seleccionat prèviament s'iniciarà de manera automàtica.

L'entrenament (la lectura) del text d'entrenament funciona exactament de la mateixa manera que l'entrenament inicial quan s'afegeix una paraula nova.

Assegureu-vos de seguir les directrius indicades a la secció enregistrament.

L'entrenament en curs

#### Directoris d'emmagatzematge

Els textos d'entrenament s'emmagatzemen en dues ubicacions diferents:

- Linux: `~/.kde/share/apps/simon/texts`

  Windows: `%appdata%\.kde\share\apps\simon\texts`

  Els textos de l'usuari actual. Es poden eliminar i afegir amb Simon (veure més avall).

- Linux: ``kde4-config --prefix`/share/apps/simon/texts`

  Windows: `(carpeta d'instal·lació)\share\apps\simon\texts`

  Textos a tot el sistema. Apareixeran a cada compte d'usuari utilitzant Simon en aquesta màquina i no es poden eliminar des de Simon a causa de les restriccions de permisos evidents en tot el sistema de fitxers.

  Aquesta carpeta pot ser utilitzada pels administradors de sistemes per proporcionar un joc comú de textos d'entrenament per a tots els usuaris d'un sistema.

Els fitxers XML (un per a cada text) es poden moure d'un lloc a un altre, però el més probable es que es requereixin privilegis d'administrador.

#### Afegir textos

Assistent per importar textos d'entrenament L'assistent per afegir textos proporciona una manera senzilla d'afegir nous textos d'entrenament a Simon.

En importar fitxers de text, Simon intentarà reconèixer automàticament les frases individuals i dividir el text en pàgines adequades (enregistraments). L'algorisme tracta el text entre puntuació normal (., !, ?, ..., "...) i salts de línia com a frases. Cada frase restarà en la seva pròpia pàgina.

Simon admet dos tipus de fonts diferents per a l'entrenament de textos nous.

##### Afegir textos d'entrenament

Assistent per importar textos d'entrenament: Afegir textos d'entrenament Només cal introduir el text d'entrenament en un camp d'entrada.

##### Fitxers de text local

Assistent per importar textos d'entrenament: Fitxers de text local Simon pot importar fitxers de text normal per utilitzar-los com a textos d'entrenament.

#### Entrenar sobre la marxa

A més de textos d'entrenament, Simon també us permet entrenar paraules o combinacions de paraules del diccionari sobre la marxa.

Aquesta característica es troba al menú vocabulari de Simon.

Entrenament especial: Seleccionant les paraules

Seleccioneu les paraules per entrenar des del vocabulari de l'esquerra i simplement arrossegueu-les cap a la llista de selecció a la dreta (també es pot seleccionar a la taula de l'esquerra i afegir-les fent clic a Afegeix a l'entrenament).

Inicieu l'entrenament seleccionant Entrenament de les paraules seleccionades. L'entrenament mateix és exactament el mateix que si es tractés d'un text d'entrenament pre-format.

Entrenament especial: Entrenant les paraules

Si hi ha més de 9 paraules per entrenar Simon dividirà automàticament el text uniformement a través de múltiples pàgines.

Per descomptat, sou lliure d'afegir paraules des del lèxic ombra a la llista de paraules per entrenar, però Simon us demanarà si voleu afegir les paraules abans que comenci l'entrenament de la mateixa manera que ho faria si entreneu un text que conté paraules desconegudes (veure més amunt).

### Context

&kmyapplication; inclou una capa de context que us permetrà deixar que Simon ajusti automàticament la seva configuració en funció del seu context.

Per exemple, podríeu ajustar &kmyapplication; perquè només permeti ordres com «Pestanya nova» si s'està executant Mozilla Firefox i la finestra està activa.

Hi ha tres àrees principals que poden influir en la informació contextual:

- Seleccionar un escenari

- Grups de mostres

- Micròfons actius

#### Seleccionar un escenari

Els escenaris poden especificar que només s'activin durant certes situacions contextuals. Si aquestes situacions no es compleixen, &kmyapplication; desactivarà temporalment l'escenari afectat.

Context de l'escenari

Les condicions del context local d'aquest escenari es mostren a la llista de Requisits per a l'activació i es poden afegir, editar i eliminar utilitzant els botons corresponents.

Les condicions del context respecten una possible jerarquia dels escenaris: Els requisits per a l'activació de tots els escenaris pare directes o indirectes també s'apliquen a l'escenari fill(s). Aquesta condició d'«herència» es mostra al costat dret.

La finestra principal de &kmyapplication; també mostra una llista dels escenaris utilitzats actualment. Els escenaris que es desactiven a causa dels seus requisits d'activació (condicions del context) es mostren en gris clar i cursiva. La captura de pantalla de a sota, per exemple, mostra un escenari «Amarok» temporalment desactivat.

Identificació dels escenaris desactivats

Les mateixes indicacions visuals (tipus de lletra gris, en cursiva per als criteris d'activació no satisfets) també s'apliquen a les condicions del context individuals al menú contextual.

#### Grups de mostres

Cada mostra enregistrada amb Simon és assignada a un grup de mostres. Els grups de mostres es poden configurar per a només utilitzar-los per a la construcció dels models acústics si es compleixen certes condicions contextuals. Si aquest no és el cas, totes les mostres etiquetades amb el grup de mostres seran temporalment desactivades i eliminades del corpus d'entrenament.

Per obtenir més informació, un exemple de cas d'ús i instruccions sobre com treballar amb grups de mostres, consulteu la secció sobre grups de mostres.

#### Condicions del context

Al Simon, el context es controla a través d'un conjunt de connectors per a les condicions del context.

En general, les condicions del context es combinen a través d'una associació «I». Per exemple, si l'activació de recursos està limitada per dues condicions A i B, només s'activaran si A i B veuen complertes les seves condicions. Per implementar alternatives («A o B, o ambdues»), utilitzeu una associació de condició «O».

Totes les condicions es poden invertir de manera opcional. La inversió d'una condició vol dir que s'avaluarà com a certa si d'una altra manera s'avaluaria com a falsa i viceversa.

##### Finestra activa

Serà certa, si el títol de la finestra en primer pla activa coincideix amb el títol de la finestra proporcionat.

Condició de la finestra activa

##### D-Bus

El connector per a condició de D-Bus permet que les aplicacions de tercers supervisin la informació d'estat per a l'exportació sobre D-Bus.

L'aplicació supervisada haurà de proporcionar dos mètodes: Una senyal per a notificar dels canvis i un altre mètode que retorni l'estat actual.

Condició de D-Bus

La captura de pantalla anterior, per exemple, configura una condició de D-Bus que s'avaluarà com a certa mentre el reproductor de música «Tomahawk» estigui reproduint i com a falsa en cas contrari.

##### Detecció de rostres

La condició per a la detecció de rostres s'avaluarà com a certa, si la capa de visió de &kmyapplication; ha identificat a una persona asseguda al davant de la càmera web configurada.

Condició per a la detecció de rostres

##### Contingut del fitxer

Aquest connector per a condició retorna cert si el fitxer donat conté el contingut previst.

El fitxer serà supervisat per als canvis.

Condició de contingut del fitxer

##### Detecció de llavis

La condició per a la detecció dels llavis s'avaluarà com a certa si la capa de visió de &kmyapplication; ha identificat a una persona asseguda al davant de la càmera web configurada i parla quelcom (moviment dels llavis).

Condició per a la detecció de llavis

L'entrenament per a la detecció dels llavis intentarà determinar el valor òptim de la sensibilitat per a la detecció supervisant el moviment dels vostres llavis. Per a una major precisió de la condició per a la detecció dels llavis, atureu l'entrenament quan el valor de la sensibilitat en el control lliscant durant l'entrenament es torni gairebé constant.

##### Associació de condició «O»

L'associació de condició «O» us permet configurar una meta-condició que informa que s'ha satisfet quan una o més de les seves condicions filles s'avaluen com a certes.

Les associacions de condició «O» poden tenir un nombre arbitrari de condicions filles que fins i tot també poden ser associacions de condició «O».

Associació de condició «O»

##### Procés obert

Se satisfarà si hi ha un procés que s'executa amb el nom de l'executable proporcionat.

Condició per al procés obert

### Ordres

Quan Simon està actiu i reconeix alguna cosa, el resultat del reconeixement serà passat als connectors d'ordre carregats (en ordre) per al seu processament.

Diàleg d'ordres de Simon

El sistema d'ordres es pot comparar amb un grup de treballadors de la fàbrica. Cadascun sap com realitzar una tasca (&pex;, Carles sap com iniciar un programa i Jordi sap com obrir una carpeta, &etc;) Quan Simon reconeix una cosa que ha indicat a Carles, comprovarà si aquesta instrucció és per a ell. Si no sap què fer-ne, la lliurarà a en Jordi i així successivament. Si cap dels connectors carregats sap com processar-la, l'entrada serà ignorada. L'ordre en que es dóna el resultat del reconeixement a les ordres individuals (persones) es pot configurar en les opcions d'ordre (Ordres > Gestiona els connectors).

Configuració d'una acció a Simon

Cada connector es pot associar amb un activador. Utilitzant activadors, la responsabilitat de cada connector es pot dividir amb facilitat.

Utilitzant l'abstracció anterior dels treballadors a la fàbrica, es podria comparar amb la definició del nom de l'entitat amb la qual desitgeu processar la vostra sol·licitud. De manera que en lloc de Obre la meva carpeta d'inici, es dirà Jordi, obre la meva carpeta d'inici i en Jordi (el connector responsable d'obrir les carpetes) sabrà immediatament que la sol·licitud és per a ell.

A la pràctica, podeu tenir ordres com l'ordre executable Firefox per obrir el popular navegador i l'ordre de lloc Google per obrir el motor de cerca web. Si assigneu l'activador Inicia al connector executable i l'activador Obre per a l'ordre de lloc on hauríeu de dir Inicia Firefox (en comptes de només Firefox si no utilitzeu un activador per al connector executable) i Obre Google per obrir el motor de cerca (en comptes de només Google).

Els activadors no són, per descomptat, cap requisit i podeu utilitzar Simon sense definir cap activador de connector (encara que molts connectors inclouen l'activador per omissió de joc Ordinador, el qual hauríeu d'eliminar). Però fins i tot si utilitzeu un sol activador per a totes les ordres (com Ordinador per a dir Ordinador, Firefox i Ordinador, Google), obtindreu l'avantatge que es limitaran molt el nombre de falsos positius.

El diàleg d'ordres de Simon mostra la frase completa associada amb una ordre a la part superior dreta de la configuració d'ordre.

Podeu carregar múltiples instàncies d'un connector, fins i tot en un escenari. Cada instància pot, per descomptat, tenir també un activador de connector diferent.

Cada ordre té un nom (el qual activarà la seva invocació), una icona i més camps depenent del tipus de connector (veure més avall).

Alguns connectors d'ordre poden proporcionar una configuració del connector (no les ordres que conté). Aquestes pàgines de configuració estan directament associades al diàleg de configuració de l'acció (a sota de l'element de menú General) quan carregueu el connector associat.

Els connectors que proporcionen una interfície gràfica d'usuari (com ara el connector d'ordres d'introducció numèrica) es poden configurar configurant les Ordres de veu. Per exemple, podeu canviar la paraula associada que activarà el botó, però també canviar la icona que es mostra, &etc; Si elimineu totes les ordres de la interfície de veu des d'un element gràfic, l'element s'ocultarà automàticament.

Les ordres de la interfície de veu simplement s'afegeixen com les ordres normals a través de la configuració d'ordre.

Configurar les ordres de la interfície de veu

Per afegir una nova ordre d'interfície a una funció, només haureu de seleccionar l'acció que voleu associar a una ordre, feu clic a Crea des d'una plantilla d'acció i adapteu l'ordre resultant a les vostres necessitats.

Alguns connectors (per exemple, la graella d'escriptori o la calculadora) també poden proporcionar un element de menú al menú Accions.

Ordre associada a la finestra principal

Els escenaris poden definir una ordre que s'executarà immediatament quan s'inicialitzi l'escenari. Si necessiteu que s'executi automàticament més d'una ordre, consideri l'ús d'una ordre composta. Execució automàtica d'ordres

Els activadors de l'ordre poden contenir marcadors de posició en la forma de «%<índex>», en referència a qualsevol paraula, o «%%<índex>» descrivint una o més paraules a l'esquerra. Per exemple, el resultat del reconeixement «Finestra següent» coincidirà amb els activadors «Finestra %1», «Finestra %%1» i «%%1» però no amb els activadors «%1», «Finestra següent %1», «%%1 Finestra següent».

#### Ordres executables

Les ordres executables estan associades amb un fitxer executable (Programa) que s'iniciarà quan s'invoqui l'ordre.

Ordres executables

Els arguments a les ordres estan suportats. Si qualsevol camí cap a l'executable o els paràmetres contenen espais hauran d'estar entre cometes.

Tenint en compte el fitxer executable `C:\Program Files\Mozilla Firefox\firefox.exe` el fitxer HTML local `C:\test file.html` la línia correcta a l'Executable seria: `"C:\Program Files\Mozilla Firefox\firefox.exe" "C:\test file.html"`.

La carpeta de treball defineix on s'ha de llançar el procés. Donant la carpeta de treball `C:\folder`, l'ordre `"C:\Program Files\Mozilla Firefox\firefox.exe" file.html` causa que Firefox cerqui el fitxer `C:\folder\file.html`.

La carpeta de treball usualment no cal establir-la i es pot deixar buida la major part del temps.

##### Importar programes

Per a la configuració més fàcil, Simon ofereix un diàleg d'importació que permet seleccionar els programes directament des del menú del KDE.

Aquesta opció no està disponible sobre Microsoft Windows.

Importació de programes

El diàleg mostrarà una llista de tots els programes que tenen una entrada al menú del KDE en la seva respectiva categoria.

Les sub-categories no estan suportades i per tant es llisten al mateix nivell que les categories de nivell superior.

Seleccioneu només el programa que voleu iniciar amb Simon i premeu D'acord. Els valors correctes per a l'executable i la carpeta de treball, així com un nom d'ordre apropiat i la descripció seran omplerts de manera automàtica.

#### Ordres de lloc

Amb les ordres de lloc podreu permetre a Simon obrir qualsevol URL. Atès que Simon només maneja l'adreça URL amb el manipulador URL de la plataforma de tractament, com els protocols especials remote:/ (en &Linux;/&kde;) o fins i tot les dreceres web del &kde; estan suportades.

En comptes de carpetes, els fitxers també es poden establir com l'URL de les ordres, el qual farà que el fitxer s'obri amb l'aplicació que està associada amb ell quan s'invoqui l'ordre.

Llocs

Per associar un URL específic amb l'ordre de forma manual, el podeu introduir al camp URL (seleccioneu primer Manual) o importar-lo amb l'assistent d'importació de lloc.

##### Importar llocs

El diàleg d'importació de lloc us permetrà crear amb facilitat l'adreça URL correcta per a l'ordre.

Per afegir una carpeta local, seleccioneu Lloc local i escolliu la carpeta o el fitxer amb el selector de fitxers. Importar llocs: Local

Per afegir un URL remot (HTTP, FTP, &etc;) escolliu URL remot.

Importar llocs: Remot

Recordeu que per a les adreces URL amb la informació d'autenticació, la contrasenya s'emmagatzemarà en text net.

#### Ordres de drecera

Utilitzant les ordres de drecera l'usuari podrà associar ordres amb combinacions de tecles.

L'ordre simularà l'entrada del teclat en prémer dreceres com &Ctrl;C o &Alt;F4.

El connector pot prémer, deixar anar o prémer i deixar anar la combinació de tecles configurades. Definint ordres de drecera

Per seleccionar la drecera que se simularà, simplement canvieu al botó de drecera i premeu la combinació de tecles al teclat.

Simon capturarà la drecera i l'associarà amb l'ordre.

A causa de limitacions tècniques hi ha diverses dreceres de Microsoft Windows que no poden ser capturades per Simon (això inclou, &pex;, &Ctrl;&Alt;Supr i &Alt;F4). Aquestes dreceres especials es poden seleccionar des d'una llista sota el botó de drecera abans esmentat.

Aquesta casella de selecció no és visible a la captura de pantalla de a sobre ja que la llista només es mostra a la versió de Microsoft Windows de Simon.

#### Ordres de macros de text

Utilitzant ordres de macros de text, l'usuari podrà associar un text amb una ordre. Quan s'invoqui l'ordre, el text associat serà escrit, simulant les pulsacions del teclat.

Definint ordres de macros de text

#### Ordres de llista

L'ordre de llista ha estat dissenyada per combinar múltiples ordres (estan suportades tot tipus d'ordres) en una sola llista. L'usuari podrà seleccionar l'entrada dinovena dient el nombre associat (1-9).

Això és molt útil per a limitar la quantitat d'entrenament requerit i ofereix la possibilitat de mantenir el vocabulari a un mínim.

Definint ordres de llista

Les ordres de llista són especialment útils quan s'utilitzen les ordres amb activadors difícils o ordres que es poden agrupar sota un tema general. Un exemple típic seria una ordre Menú inici per presentar una llista de programes per llançar. D'aquesta manera les ordres executables específiques poden conservar noms molt descriptius (com OpenOffice.org Writer 3.1) sense que l'usuari hagi d'incloure aquestes paraules en el seu vocabulari i les consideri en la gramàtica només per activar.

Podreu barrejar, per descomptat, ordres de diferents tipus.

##### Mostrar l'ordre de llista

Quan s'invoca, l'ordre mostrarà la llista centrada a la pantalla. La llista s'expandirà automàticament per acompanyar els seus elements.

Definint ordres de llista

L'usuari podrà invocar les ordres contingudes a la llista simplement dient el seu número associat (en aquest exemple: Un per a llançar Mozilla Firefox).

Mentre que una ordre de llista estigui activa (mostrada), totes les entrades que no es dirigeixin ​​a la mateixa llista (altres ordres, &etc;) seran rebutjades. El procés es pot cancel·lar prement el botó Cancel·la o dient Cancel·la.

Si hi ha més de 9 elements, Simon afegirà les opcions Següent i Anterior a la llista (Zero s'associarà amb Anterior i Nou amb Següent). Ordres de llista amb moltes entrades

##### Configurar els elements de la llista

Per omissió, l'ordre de llista utilitza les paraules activadores següents. Per utilitzar les ordres de llista al seu màxim potencial, assegureu-vos que el vostre model d'idioma i acústic conté i permet les frases següents:

- Zero

- Un

- Dos

- Tres

- Quatre

- Cinc

- Sis

- Set

- Vuit

- Nou

- Cancel·la

Per descomptat, podeu ajustar aquestes paraules a la configuració de Simon:

- Ordres > Gestiona els connectors > General > Llistes per a la configuració de la llista a nivell de l'escenari.

- Arranjament > Configura Simon > Accions > Llistes per a la configuració global. Quan es crea un nou escenari, la configuració de l'escenari serà inicialitzada amb una còpia de definicions d'aquesta llista.

Les ordres de llista també són internament utilitzades per altres connectors com ara la graella d'escriptori. La configuració dels activadors també afecta a les seves llistes mostrades.

#### Ordres compostes

Les ordres compostes permeten a l'usuari agrupar múltiples ordres en una seqüència.

Quan s'invoquen les ordres s'executaran en ordre. Es poden inserir retards entre les ordres.

Les ordres compostos també poden funcionar com a «embolcalls transparents» seleccionant Passar el resultat del reconeixement a les altres ordres. En aquest cas, el resultat del reconeixement serà tractat com a «sense processar», fins i tot si l'ordre composta es va executar.

Per exemple, suposeu que teniu una ordre per encendre la llum en un escenari. A més d'encendre la llum, ara voleu afegir algun tipus de presentació d'informes per a l'activitat invocant un script a través d'un connector de programa. A continuació, podeu establir un escenari de presentació d'informes que contingui una ordre composta transparent amb el mateix activador com l'ordre per encendre la llum i assegureu-vos que aquest escenari s'estableix abans que l'original a la llista d'escenaris. A continuació, podeu activar i desactivar la presentació d'informes simplement carregant i descarregant aquest escenari.

Definint ordres compostes

Utilitzant l'ordre composta l'usuari podrà compondre macros complexes. La captura de pantalla de a sobre -per exemple- fa el següent:

- Inicia Kopete (ordre executable)

- Espera 2000ms per iniciar el Kopete

- Escriu Josep (ordre de macro de text) seleccionarà Josep a la vostra llista de contactes

- Prem Retorn (ordre de drecera)

- Espera 1000ms per fer aparèixer la finestra de xat

- Escriu Hola! (ordre de macro de text), i el text associat a aquesta ordre contindrà una nova línia al final de manera que el missatge serà enviat.

- Premeu &Alt;F4 (ordre de drecera) per tancar la finestra de xat

- Premeu &Alt;F4 (ordre de drecera) per tancar la finestra principal del kopete

#### Graella d'escriptori

La graella d'escriptori permet a l'usuari controlar el ratolí amb la seva veu.

La graella d'escriptori La graella d'escriptori divideix la pantalla en nou parts que estan numerades de l'1 al 9. Dir un d'aquests números dividirà el camp seleccionat en 9 camps numerats de l'1 al 9, &etc; Això es repeteix 3 vegades. Després de la quarta vegada la graella d'escriptori serà tancada i Simon farà clic al centre de l'àrea seleccionada.

L'acció exacta del clic és configurable, però per omissió és demana a l'usuari. Per tant us apareixerà una llista de modes de clic possibles. Quan se selecciona arrossega i deixa anar, la graella d'escriptori es mostrarà de nou per seleccionar el punt de deixada.

Graella d'escriptori: La selecció fent clic

Mentre que la graella d'escriptori està activa (mostrada), totes les entrades que no estan dirigides a la mateixa graella d'escriptori (altres ordres, &etc;) seran rebutjades. Digueu Cancel·la en qualsevol moment per avortar el procés.

El connector graella d'escriptori registra una pantalla de configuració a la dreta en la configuració d'ordre quan es carrega.

Configurant la graella d'escriptori L'activador que invoca la graella d'escriptori és, per descomptat, completament configurable. A més, l'usuari pot utilitzar la transparència real o falsa. Si el vostre entorn gràfic permet els efectes de composició (efectes d'escriptori), llavors podreu utilitzar amb seguretat la transparència real, el qual farà la graella d'escriptori transparent. Si la plataforma no és compatible amb la composició Simon simularà la transparència prenent una captura de pantalla abans de mostrar la graella d'escriptori i mostrarà aquesta imatge al darrere de la graella d'escriptori.

Si la graella d'escriptori està configurada per utilitzar la transparència real i el sistema no suporta la composició, es mostrarà un fons sòlid de color gris.

No obstant, gairebé tots els sistemes actualitzats suporten la composició (transparència real).

Això inclou:

- Microsoft Windows 2000 o superior (XP, Vista, 7)

- GNU/Linux amb un gestor de composició com Compiz, KWin4, xcompmgr, &etc;

Per omissió, la graella d'escriptori utilitza números per seleccionar els camps individuals. Per utilitzar la graella d'escriptori, assegureu-vos que el vostre model d'idioma i acústic conté i permet les frases següents:

- Un

- Dos

- Tres

- Quatre

- Cinc

- Sis

- Set

- Vuit

- Nou

- Cancel·la

Per configurar aquests activadors, simplement configureu les ordres associades amb el connector.

Graella d'escriptori: Configurant els elements de la llista

#### Introducció numèrica

Utilitzant el connector d'introducció numèrica, l'usuari podrà introduir números grans amb facilitat.

Utilitzant el connector de dictat o de macro de text podreu associar els números amb els seus dígits i utilitzar-ho com a mètode d'entrada. No obstant, per introduir números més grans hi ha dues maneres que tenen importants desavantatges:

- Afegint les paraules onze, dotze, &etc;

  Encara que aquesta sembla la solució més elegant, ja que permetria a l'usuari dir cinccentscinquantados, podem veure amb facilitat que seria un gran problema afegir totes aquestes paraules -més entrenament-. Què passa amb dosmilnoucentsdos? A on parar?

- Pronunciar el número utilitzant digits individuals

  Si bé això no és tan elegant com dir el nombre complet, és molt més pràctic.

  No obstant, moltes aplicacions (com la gran extensió per a la navegació sense ratolí del firefox) es basen en l'usuari per introduir grans números sense passar massa temps entre les pulsacions de teclat (la navegació sense ratolí, per exemple, esperarà exactament 500 ms per omissió abans de considerar completada la introducció del número). De manera que si voleu introduir el 52 primer direu: Cinc (pausa) dos. A causa de la pausa necessària, l'aplicació (com el connector per a la navegació sense ratolí) considerarà completada la introducció de Cinc.

El connector per a la introducció numèrica -quan s'activa- presenta una interfície semblant a la calculadora per introduir un número. L'entrada es pot corregir dient Anterior. Compta amb un punt decimal accessible dient Coma. En dir D'acord, el número serà escrit. Com tota l'entrada de la veu i la correcció és manejada pel mateix connector, fins que l'aplicació finalment rep l'entrada, no passaran més d'un parell de mil·lisegons entre els dígits individuals. Connector d'ordres d'introducció numèrica

Mentre el connector per a la introducció numèrica està actiu (l'usuari introduirà un número), tota l'entrada que no es dirigeix ​​al connector per a la introducció numèrica (altres ordres, &etc;) serà rebutjada. Digueu Cancel·la en qualsevol moment per avortar el procés.

Com no es poden crear instàncies d'ordres amb aquest connector, no està llistat al diàleg Ordre nova. No obstant, el connector per a la introducció numèrica, quan és carregat, registra una pantalla de configuració a la dreta de la configuració de l'ordre.

Connector d'ordres d'introducció numèrica

L'activador defineix quina paraula o frase activarà la pantalla de la interfície.

Per omissió el connector per a la introducció numèrica utilitza números per seleccionar els dígits individuals i un parell de paraules de control. Per utilitzar el connector per a la introducció numèrica, assegureu-vos que el vostre model d'idioma i acústic conté i permet les frases següents:

- Zero

- Un

- Dos

- Tres

- Quatre

- Cinc

- Sis

- Set

- Vuit

- Nou

- Enrere

- Coma

- D'acord

- Cancel·la

Per configurar aquests activadors, simplement configureu les ordres associades amb el connector.

Connector d'ordres d'introducció numèrica

#### Dictat

El connector de dictat escriu el resultat del reconeixement utilitzant pulsacions de tecles simulades.

Assumint que no heu definit un activador del connector de dictat aquest acceptarà tots els resultats del reconeixement i simplement escriurà. La introducció per escrit es considera entrada processada i per tant no es transmet als altres connectors. Això vol dir que si heu carregat el connector de dictat i definit no activar-lo, tots els connectors per sota seu en la llista de Connectors seleccionats a la configuració d'ordre no rebran cap tipus d'entrada.

Com no es poden crear instàncies d'ordre per aquest connector, no serà llistat en el diàleg Ordre nova.

El connector de dictat es pot configurar per afegir textos després dels resultats del reconeixement, per exemple, afegir un espai després de cada paraula reconeguda.

Configurant els dictats

#### Intel·ligència artificial

La intel·ligència artificial és un connector simplement per a la diversió que emula una conversa humana.

Utilitzant el sistema de text a veu, l'ordinador podrà parlar amb l'usuari.

El connector utilitza AIML per a la intel·ligència real. La majoria dels jocs AIML haurien d'estar suportats. El popular robot A. L. I. C. E. i una versió en alemany funcionen i vénen amb el connector.

Connector d'IA

El connector registra una pantalla de configuració al menú de configuració d'ordres on podreu escollir quin AIML serà carregat.

Simon veurà els jocs AIML en la següent carpeta:

- GNU/Linux: ``kde4-config --prefix`/share/apps/ai/aimls/`

- Microsoft Windows: `[carpeta d'instal·lació (C:\Program Files\simon 0.2\ by default)]\share\apps\ai\aimls\`

Per afegir un nou joc simplement creeu una carpeta nova amb un nom descriptiu i copieu-hi els fitxers .aiml.

Per ajustar la personalitat del robot feu una ullada als fitxers bot.xml i vars.xml en la següent carpeta:

- GNU/Linux: ``kde4-config --prefix`/share/apps/ai/util/`

- Microsoft Windows: `[carpeta d'instal·lació (C:\Program Files\simon 0.2\ per omissió)]\share\apps\ai\util\`

Com no es poden crear instàncies d'ordre per aquest connector, no serà llistat en el diàleg Ordre nova.

Es recomana no utilitzar cap activador per aquest connector per a proporcionar un sensació més natural a la conversació.

#### Calculadora

El connector de calculadora és una simple calculadora, controlada per la veu.

Connector de calculadora

La calculadora amplia el connector d'introducció numèrica, proporcionant característiques addicionals.

En carregar el connector, s'afegirà una pantalla de configuració a la configuració del connector.

Connector de calculadora: Configuració

Allà també es pot configurar el mode de control de la calculadora. Configurant el mode a quelcom més que Calculadora completa ocultant les opcions de l'estri a la pantalla.

Connector de calculadora: Mínim

No obstant, els controls ocults, en contrast amb la simple eliminació de totes les ordres associades de les funcions, encara reaccionarà a les ordres de veu configurades.

Quan se selecciona D'acord, la calculadora per omissió us demanarà què fer amb el resultat generat. Per exemple, el càlcul de la sortida, el ​​resultat, tots dos, &etc; A més, sempre que se selecciona el botó D'acord apareixerà una llista, això també es pot configurar en les opcions de configuració.

Connector de calculadora: Selecció del mode de sortida

#### Filtre

Utilitzant el connector de filtre, podreu interceptar els resultats del reconeixement que seran passats a altres connectors d'ordres. Utilitzant aquest connector, podreu per exemple desactivar el reconeixement per a la veu.

El connector d'ordre de filtre registra una pantalla de configuració en la configuració d'ordre on podreu canviar quins resultats s'hauran de filtrar.

Connector de filtre: Configuració

El patró és una expressió regular que serà avaluada cada vegada que es rebin resultats de reconeixement al connector per al seu processament.

El connector també registra les ordres de la interfície de veu per activar i desactivar el filtre.

En total, el filtre té tres estats:

- Inactiu

  L'estat per omissió. Tots els resultats del reconeixement es passaran a través.

- Gairebé actiu (si Activa dues etapes està seleccionat)

  - Si l'ordre següent és «Desactiva el filtre», el filtre entrarà en l'estat «Inactiu».

  - No obstant, si el següent resultat és quelcom altra cosa i Transmet el resultat de la fase 1 per a l'activació de la fase 2 està seleccionat, aquest resultat serà tramès a altres connectors. El filtre serà restablert després a «Actiu».

- Actiu

  Quan està activat, el filtre es menjarà tots els resultats que coincideixin amb el patró configurat. Per omissió, això significa que cada resultat que Simon reconeix serà acceptat pel filtre i per tant no es passarà a cap dels connectors següents del connector de filtre.

  Si Activa dues etapes està activat i el connector de filtre rep l'ordre per introduir directament l'estat «Inactiu», aquesta ordre serà ignorada. D'altra manera: Si Activa dues etapes està activat, el filtre només es podrà desactivar passant per l'etapa intermèdia.

#### Entrenament de la pronunciació

L'entrenament de la pronunciació, quan es combina amb un bon model base estàtic, pot ser una eina poderosa per millorar la vostra pronunciació d'un nou idioma.

Entrenament de la pronunciació

En essència, el connector us indica que digueu paraules específiques. El reconeixement reconeixerà la vostra pronunciació de la paraula i la comparà amb el model de pronunciació que, per a que això funcioni correctament, haurà de ser un model base de parlants natius. Simon mostrarà la taxa de reconeixement (com de similar és la vostra versió amb el model base emmagatzemat).

Com més a prop del parlant nadiu, major serà la puntuació.

El connector afegirà una entrada al menú Ordres per llançar el diàleg d'entrenament de la pronunciació.

L'entrenament en si mateix consisteix de múltiples pàgines. Cada pàgina conté una sola paraula a cercar al vostre vocabulari actiu. S'identifiquen per una categoria que ha de ser seleccionada en la configuració d'ordre abans d'iniciar l'entrenament.

Entrenament de la pronunciació: Configuració

#### Teclat

El connector del teclat mostra un teclat virtual, controlat per la veu.

Teclat

El teclat consisteix de múltiples pestanyes, cadascuna conté possiblement moltes tecles. La totalitat de les pestanyes i les tecles es recullen en jocs.

Podeu seleccionar jocs en la configuració, però també crear-ne de nous des de zero en la configuració d'ordre del teclat.

Teclat: Configuració

Les tecles usualment estan assignades a caràcters individuals, però també poden contenir textos llargs i dreceres. A causa d'això, els jocs de teclat poden contenir tecles especials com una tecla selecciona-ho tot o una tecla contrasenya (escriviu la contrasenya).

Al costat de les pestanyes que tenen les tecles del vostre joc, el teclat també pot mostrar tecles especials com &Ctrl;, &Maj;, &etc; Aquestes tecles es proporcionen com ordres de la interfície de veu i es mostren independentment de la pestanya del joc que està actiu.

Igual que amb tots els activadors de veu, eliminant l'ordre associada, també s'ocultaran els botons.

D'altra banda, el teclat proporciona un teclat numèric que es pot mostrar seleccionant l'opció corresponent en la configuració del teclat.

Teclat: Teclat numèric

Al costat de les tecles numèriques i la tecla elimina per al camp d'entrada numèrica (Nombre d'espais enrere), el teclat numèric proporciona dues opcions sobre què fer amb el número introduït.

En seleccionar Escriu un número, el nombre introduït s'escriurà utilitzant la simulació de les pulsacions de tecles. Seleccionant Selecciona un número intentarà trobar una tecla o pestanya en el joc actiu que tingui aquest número com un activador. D'aquesta manera podreu controlar un teclat complet utilitzant només números.

Teclat: Basat en números

Les tecles del teclat numèric són configurables amb les ordres de la interfície de la veu.

#### El diàleg

El connector de diàleg permet als usuaris participar en un diàleg de script amb &kmyapplication;.

##### Dissenyar el diàleg

&kmyapplication; tracta els diàlegs com una successió d'estats diferents. Cada estat pot tenir un text i diverses opcions associades.

Disseny del diàleg

Els diàlegs poden tenir més d'una variant de text -una de les quals serà triada a l'atzar quan es mostri el diàleg-. Això pot ajudar a fer que els diàlegs se sentin més naturals en oferir diverses formulacions i alternatives.

Els textos poden utilitzar valors consolidats i opcions de plantilla.

Disseny del diàleg: Opcions

Les opcions de diàleg encapsulen la lògica de la conversació. Aquestes són els components actius del diàleg.

Disseny del diàleg: Afegir una opció

De manera similar a les ordres, les opcions de diàleg tenen un nom (activador) que, una vegada reconegut, mentre el diàleg està actiu i en l'estat pare de l'opció, farà que aquesta opció s'activi. Alternativament, les opcions també es poden configurar per activar-les de forma automàtica després d'un període de temps establert. Aquest temps serà relatiu a quan s'introdueixi l'estat.

Les opcions de diàleg, quan es mostren a través del mòdul de sortida gràfica poden mostrar un text arbitrari (que probablement serà equivalent a l'activador, però no té perquè) i, de manera opcional, una icona. Si s'utilitza el mòdul de sortida de text a veu, el text (no l'activador) serà llegirà en veu alta a menys que es desactivi aquest seleccionant de l'opció Silenci.

Cada estat pot tenir de manera opcional un avatar que es mostri quan s'utilitza el mòdul de sortida gràfica.

Disseny del diàleg: Avatar

##### Diàleg: Valors consolidats

El text dels estats del diàleg pot contenir variables -anomenades «valors consolidats»- que s'ompliran en temps d'execució.

Per exemple, el text del diàleg «Aquesta és una $variable$» substituirà «$variable$» amb el resultat d'un valor consolidat anomenat «variable».

Valors consolidats

Hi ha quatre tipus de valors consolidats:

- Estàtic

  Valors consolidats: Estàtic

  Els valors consolidats estàtics sempre es resoldran al mateix text. Són útils per a proporcionar opcions de configuració a ser omplerts per personalitzar el diàleg (&pex;, el nom de l'usuari).

- Script de Qt

  Valors consolidats: Script de Qt

  Els valors consolidats de l'Script de Qt resolen el resultat del codi Script de Qt introduït.

- Arguments de l'ordre

  Valors consolidats: Arguments de l'ordre

  Si l'ordre activadora del diàleg (l'ordre de &kmyapplication; que inicia el diàleg) utilitza marcadors de posició, es podrà accedir a través de valors consolidats als arguments de l'ordre. El número de l'Argument fa referència a l'índex del marcador de posició al que voleu accedir.

  Per exemple, si el diàleg s'inicia amb l'ordre «Truca a %1», i «nom» és un valor consolidat als arguments de l'ordre, després es llançarà el diàleg mitjançant el reconeixement de «Truca a Pere». Al seu torn, el text de diàleg «Esteu segur que voleu trucar a $nom$?» esdevindrà «Esteu segur que voleu trucar a Pere?».

- Motor de dades del Plasma

  Valors consolidats: Motor de dades del Plasma

  Aquest tipus de valor consolidat pot fàcilment accedir a una àmplia gamma d'informació d'alt nivell a través dels motors de dades de plasma.

##### Opcions de plantilla

Els textos del diàleg es poden crear en paràmetres a través de les opcions de plantilla.

Opcions de plantilla

Aquests valors booleans trien entre diferents o opcionals fragments de text.

Per exemple, l'opció de plantilla «formal» de a sobre, canviarà el text del diàleg «Podríeu si us plau {{{formal}}estar quiet{{elseformal}}i callar{{endformal}}» a «Podríeu si us plau estar quiet i callar» o «Podríeu si us plau callar», depenent de si l'opció de plantilla s'estableix en certa o falsa. El camí alternatiu es pot ometre si no és necessari (&pex;, «Podríeu {{formal}}si us plau {{endformal}}estar quiet»).

##### Avatars

Cada estat pot potencialment mostrar un avatar diferent.

Aquestes imatges poden variar des de la imatge d'un altaveu (simulat) a una imatge de quelcom per al tema.

Diàleg: Avatars

Per utilitzar un avatar, primer afegiu-lo aquí i després definiu on utilitzar-lo en la secció de disseny del diàleg.

##### Sortida

Els diàlegs es poden mostrar gràficament, utilitzar text a veu o combinar ambdós enfocaments.

Diàleg: Sortida

El Separador de les opcions parlarà entre el text del diàleg i les opcions de l'estat actual (si n'hi ha cap). Si no hi ha opcions per aquest estat o totes estan configurades per estar en silenci, no serà pronunciat. L'opció per escoltar de nou tot l'anunci de nou s'activa quan diu un dels Repeteix l'activador configurats. A més, la sortida de text a veu, es pot configurar de manera opcional per a repetir la llista de les opcions disponibles (incloent el separador configurat) quan l'usuari pronuncia una ordre que no es correspon amb cap de les opcions de diàleg disponibles.

#### Akonadi

El connector Akonadi permet a &kmyapplication; connectar a la infraestructura PIM del &kde;.

Configuració de l'ordre de l'Akonadi

El connector compleix dos propòsits principals:

- Executa ordres de Simon a hores programades

  El connector de l'Akonadi pot supervisar una col·lecció específica (calendari) i reaccionar a les entrades al resum que comencin amb un prefix específic. Per omissió, aquest prefix és «[simon-command]», el que significa que els esdeveniments de la forma «[simon-command] <nom_connector>//<nom_ordre>» activaran l'ordre de &kmyapplication; apropiada a l'«hora d'inici» de l'esdeveniment.

  El nom dels connectors i ordres són equivalents als que es mostren en el diàleg d'ordres i no necessàriament han de fer referència a les ordres en el mateix escenari que la instància del connector de l'Akonadi.

- Mostra recordatoris per als esdeveniments en el calendari especificat

  Si s'ha configurat per a fer-ho, el connector de l'Akonadi pot mostrar recordatoris per als esdeveniments del calendari amb una bandera d'alarma. Aquests recordatoris es mostraran a través del motor de diàleg de &kmyapplication;.

#### D-Bus

Amb el connector d'ordres de D-Bus, Simon pot cridar directament els mètodes exportats per les aplicacions de tercers.

La captura de pantalla de a sota, per exemple, crida al mètode «Pausa» de la interfície MPRIS del programari de reproducció de música Tomahawk.

Ordre del D-Bus

#### JSON

De manera similar al connector d'ordres de D-Bus, el connector de JSON també permet contactar amb les aplicacions de tercers per invocar directament una funcionalitat (en comptes de simular l'activitat de l'usuari).

Ordre de JSON

#### VRPN

Amb el connector d'ordres VRPN, Simon pot actuar com un servidor VRPN i exportar els botons controlats per la veu.

Configuració del connector VRPN

La configuració del connector permet establir el port on ha d'operar el servidor i definir una llista arbitrària de botons. Cadascun d'aquests objectes de botó tindran exactament un «botó» (en VRPN, un botó pot teòricament tenir més d'un element clicable).

Després de configurar els botons, ara podeu configurar les ordres de Simon per actuar sobre seu. Podeu establir les ordres a qualsevol de Prem i deixa (consecutivament), Prem, Deixa o Alterna el botó que manipula.

Configuració de les ordres VRPN

Per exemple, l'ordre que es mostra a la captura de pantalla de a sota seria prem i deixa («clic») el botó VRPN a l'índex 0 del dispositiu de botó accessible com a «ButtonB@localhost».

## Preguntes i respostes

En un esforç per mantenir aquesta secció sempre actualitzada està disponible al nostre wiki en línia.

## Crèdits i llicència

&kmyapplication;

Copyright del programa 2006-2009 Peter Grasch peter.grasch@bedahr.org, Phillip Goriup, Tschernegg Susanne, Bettina Sturmann, Martin Gigerl

Copyright de la documentació © 2009 Peter Grasch peter.grasch@bedahr.org

Traductor de la documentació: &credits.Antoni.Bella;

&underFDL; &underGPL;

## Instal·lació

Si us plau, consulteu el nostre wiki per a les instruccions d'instal·lació.

&documentation.index;