# El manual de &kmyapplication;

## Introducció

&kmyapplication; és el component de servidor de la suite de reconeixement de la veu de Simon. Maneja el reconeixement i la compilació del model i rep l'entrada des del client(s) de Simon que es connecten al servidor utilitzant TCP/IP.

Per obtenir més informació, consulteu el manual de Simon.

## Usar &kmyapplication;

Simond és una aplicació de línia d'ordres que no disposa de cap interfície d'usuari. No hi ha paràmetres especials per al llançament.

No obstant, Simond instal·la un KCM que serà llistat a &systemsettings; del KDE i també es pot accedir directament utilitzant `kcmshell4`:

- `kcmshell4 Simondconfiguration`

A causa que Simond compila el model de pronunciació (es instruït sobre com fer-ho pel client(s) de Simon), la configuració de la compilació del model de pronunciació també és apropiada, per descomptat, en administrar Simond. El podeu obrir utilitzant `kcmshell4`:

- `kcmshell4 Simonmodelcompilationconfig`

Quan s'utilitza dins d'un entorn gràfic (si no sabeu el que és, probablement n'estareu utilitzant un), es recomana utilitzar el frontal gràfic anomenat `ksimond` el qual també proporciona accés als mòduls de configuració a través del seu diàleg de configuració. Per a més detalls veure el manual de KSimond.

### Configurar l'usuari

Utilitzant la configuració de l'usuari podreu definir, editar i eliminar usuaris i els seus models des del servidor.

Captura de pantalla de la configuració d'usuari de Simond Configuració d'usuari de Simond

Simond identifica les seves connexions amb una combinació d'usuari / contrasenya que és completament independent del sistema operatiu subjacent i els seus usuaris (el que significa que almenys haureu d'establir un usuari de Simond per utilitzar-lo). Cada client de Simon inicia una sessió al servidor amb una combinació d'usuari / contrasenya que identifica un usuari únic i per tant un model de pronunciació únic.

Els usuaris s'emmagatzemen en una base de dades sqlite que es gestiona a través del KCM `simonduserconfiguration`.

Aquesta base de dades s'emmagatzema en funció del vostre sistema operatiu:

### Emmagatzemar la base de dades d'usuari de Simond

Microsoft Windows | GNU/Linux
`%appdata%\.kde\share\apps\Simond\Simond.db` | `~/.kde/share/apps/Simond/Simond.db`

Simond ve amb un usuari per omissió per a no haver d'afegir un usuari abans de poder connectar Simon amb el servidor de Simond.

El nom de l'usuari per omissió és «default» i la contrasenya és «nopassword».

A la contrasenya dels usuaris se'ls aplica un algoritme hash i no es pot mostrar en text net. Quan un usuari oblida la seva contrasenya no hi ha manera de recuperar l'original a partir de la base de dades de Simond però es pot tornar a establir amb el botó «Canvia la contrasenya».

En eliminar un usuari de la base de dades que ja disposa d'un model de pronunciació associat, se us demanarà si també voleu eliminar aquest model. Si no el seleccioneu i afegiu un usuari amb el mateix nom més endavant, aquest començarà amb aquest model de pronunciació.

En seleccionar l'opció Conserva les mostres de reconeixement les mostres del reconeixement que funcionin no s'eliminaran. Això significa que durant l'operació normal, els usuaris reuniran tot el que diuen amb la transcripció més probable retornada per &kmyapplication;. Això es pot utilitzar per reunir automàticament les dades d'entrenament durant l'ús de Simon. Les mostres s'emmagatzemaran en diferents llocs segons el sistema operatiu:

### Emmagatzemar la mostra de reconeixement de Simond

Microsoft Windows | GNU/Linux
`%appdata%\.kde\share\apps\Simond\models\(usuari)\recognitionsamples` | `~/.kde/share/apps/Simond/models/(usuari)/recognitionsamples`

Quan diversos clients es connecten simultàniament a Simond amb el mateix nom d'usuari, llavors utilitzaran una instància de reconeixement conjunta. A la pràctica, això vol dir que múltiples clients poden proporcionar dades d'àudio (múltiples micròfons) i tots els clients connectats amb el mateix nom d'usuari rebran tots els resultats d'aquestes dades. Per evitar aquest comportament i forçar camins de reconeixement per separat, activeu el Mode aïllat.

### Configurar la xarxa

Utilitzant la configuració de la xarxa, l'usuari pot canviar el port utilitzat pel servidor i restringir l'accés a una adreça IP específica.

Si no sabeu quines màquines, ports o IP són, el més probable és que els valors per omissió estiguin bé.

Captura de pantalla de la configuració de xarxa de Simond Configuració de la xarxa de Simond

El port es pot canviar amb llibertat. Per omissió és el 4444 doncs no està ocupat per cap de les principals aplicacions o protocols i per tant és el recomanat. Si ajusteu el port aquí, assegureu-vos que també realitzeu els ajustaments necessaris en els vostres clients de Simon.

Utilitzant l'opció «Només permetre connexions des de» podreu restringir l'accés al vostre servidor des de qualsevol lloc, però utilitzant l'adreça IP determinada. Per omissió aquest està configurat per permetre només les connexions (de Simon) des de la màquina local, el qual només permetrà que els clients locals de Simon connectin amb el servidor.

Aquesta és simplement una mesura de seguretat, ja que efectivament bloqueja les connexions des de qualsevol altre lloc (fins i tot si l'atacant coneix el nom d'usuari i la contrasenya de Simon). Per permetre les connexions des d'altres màquines, simplement desmarqueu la casella de selecció.

A més, l'accés d'escriptura es pot restringir a una màquina específica. Això permet executar servidors «públics», on els usuaris podran connectar i utilitzar el reconeixement però no estaran autoritzats a realitzar cap tipus de sincronització.

L'encriptatge del protocol encara no està implementat.

### Configurar la compilació del model de pronunciació

Simon compila el model de pronunciació utilitzant programari extern.

Mentre Simon troba els executables necessaris de forma automàtica si es troben a la variable d'entorn PATH del vostre sistema, també podeu canviar aquests valors automàtics des d'aquesta pàgina de configuració.

Aquí també podreu canviar el dorsal de reconeixement seleccionat en el cas de models generats per l'usuari. Depenent de la vostra instal·lació de Simon, no estaran disponibles tots els dorsals.

Captura de pantalla de la configuració per a la compilació del model de pronunciació Configuració del model de pronunciació de Simond

## Preguntes i respostes

En un esforç per mantenir aquesta secció sempre actualitzada està disponible al nostre wiki en línia.

## Crèdits i llicència

&kmyapplication;

Copyright del programa 2008-2012 Peter Grasch peter.grasch@bedahr.org

Copyright de la documentació © 2009-2012 Peter Grasch peter.grasch@bedahr.org

Traductor de la documentació: &credits.Antoni.Bella;

&underFDL; &underGPL;

## Instal·lació

Si us plau, consulteu el nostre wiki per a les instruccions d'instal·lació.

&documentation.index;